Daerou eur vamm - Wikimammenn\nDaerou eur vamm\nTi moulerez Sant-Gwilherm, 1909 (p. 148-151)\n◄ Penaos e teuas eur geriaden da veza eul lanneg Daerou eur vamm Oan ar Mabig Jezuz ►\nSetu ma teuas eun dervez hage oe ezom eus eun eal muioc’h er Baradoz.\nHag o veza galvet unan eus ar re a yoa en e gichen, Doue a lavaras d’ezan :\n— « Kea da zibab eur breurig war an douar ! »\nHag an eal o veza stouet kement ha ma c’helle, evit azeuli an Aotrou Doue, a deuas goustadik, da ober eur zell ouz ar c’haveliou dre diez Breiz-Izel.\nSiouaz ! red mad eo d’eomp anzav ne jomomp ket gwall-bell henvel ouz an elez glan : e-touez ar vugaligou eo eta mont d’o c’hlask.\nHogen e kichenik pep kavel ez oa eur vamm war evez. Ha daoust pegen didrous bennak e teue an eal gwenn, n’helle ket miret ouz e ziouaskel da franoual an distera ha da lakaat evel-se kalonou ar mesaerezed tener da veza enkrezet.\nHag ouspen-ze, an eal na deue ket evel al lapoused kriz a blav war an neizi evit samma ar re vihan hep truez ebet. E zremm a vousc’hoarze endra ma lavare gant eur vouezig flour :\n— « An Aotrou Doue a fell d’ezan kaouteun eal. Ha plijout a rafe d’eoc’h rei d’ezan hoc’h hini ? »\nAn eal a welas meur a vamm oc’h en em deurel a stok-korf war o bugel, kounnaret oll evel leonezed, dare da zailha war an neppiou bennak a dostaje da gregi en o c’hrouadurig, hag e lavarent neuze evel evit ober gwap :\n— « Nan, nan, n’ho pezo ket anezan ! D’eomp eo, ha n’her roïmp da zen evit priz ebet. Divezatoc’h, divezatoc’h c’houi a deuy adarre !…\n— « Ha ma ne vez mui eal a-benn neuze ? Eun eal eo a glaskan !»\nLod a vousc’hoarzas hag a reas eun hejaden d’o diskoaz ; petra rea an dra-ze d’ezo ? Lod-all a ziskouezas kalz a fizianz en o galloud o-unan :\n— « Daoust ha n’emaomp ket aze evit o miret ? emezo gant eun dremm gwapaüs. Daoust hag evit tud a netra e kemerit ac’hanomp-ni ? Ni a oar kouls ha c’houi pegement e talv ene gwerc’h ar bugel-ze. Daoust ha red e ve a-grenn mont d’ar Baradoz d’hen diwall dioc’h ar c’hailhar ? »\nHag an eal a yea kuit glac’haret bras.\nMont a reas da c’hournijal war-dro kaveliou alaouret, enno bugaligou koant klozet kaer er zeiz hag en dantelez. Itronezed gran, moan ha bresk, a Zeue da bokat d’ezo evel dre laer, en dizro eus o flijadur, dansou ha festou-noz…\nHag an eal da lavaret d’ezo :\n— « Ezom zo eus eur prinz e lez va Mestr. Ha plijout a rafe d’eoc’h gwelet ho mab er garg uhel-ze ? »\nHag ar mammou-ma da ziroll da ouela, da hirvoudi, spontet krenn gant eur seurt kelou. « Biken, nan biken n’hellimp ober an dilez eus hor c’hrouadurig ! Daoust hag an aotrou Doue ne oar ket pe seurt teneridigez en deus lakeat e kalon ar vamm ma teu evel-se d’he bruzuna ? » A dra-zur, o rei a rachent ma vije red a grenn. Hogen, p’eo gwir e c’houlenned o asant diganto, ar mammou a lavare nan.\nHa gant muioc’h c’hoaz a dristidigez, an eal a dec’has dioc’h ar maneriou gran.\nDont a reas sonj d’ezan neuze eus karantez dispar Hor Zalver benniget evit an dud a renk izel, ar beorien, hag ez eas da skei ouz doriou ar galatrezou. Gwragez gwisket truilhek a deuas da zigeri d’ezan. Kerkent e klevas en eur c’hougn klemmou eur bugel tener. Hema a ouele alies. Rede oa d’e vamm hen lezel da ouela pe n’he divije ket gallet gounit peadra d’e vaga.\nAn eal a reas eur zell madelezus oc’h ar vamm baour.\n— « Mamm, emezan gant douster, ma tennfen ho mab eus poaniou al leac’h trubuilhus-ma evit e gas d’ar gwir evurusted peurbadus, petra lavarfec’h ? »\nHag ar vaouez keaz a zavas he daoulagad devet gant al labour hag an daerou bero, hag evel eun den kollet gantan pep fizianz da gaout morse zoken eun tan va eus an evurusted, e lavaras :\n— « Mad, kemerit aneza ’ta, mar kirit ! Kalz e garan koulskoude ! Mez, evit ar pez a zo ouz e c’hedal ! Sellit, evel-se ema kount er bed-ma : an holl boaniou da eur re, hag an holl evurusted d’eur re-all !… »\n— « An Nenvou evelato a zo e penn ar bed-ma. Eno e vez lakeat pep tra en e renk ; eno e vez kavet digoll eus ar pez a zeblant direiz ha disleal d’eomp-ni, p’eo gwir eo ar re o deus bet ar muia poan war an douar eo a vez ennan an evurusa !… »\n— « O, an Nenvou ! » Hag ar baourez keaz da gregi adarre gant he labour. O veza bet leac’h da zisfiziout kenalies a wech, marteze e laoskae ive he fizianz da welet, eun dervez, lez kaer an Aotrou Doue, ar fizianz-se ha n’eus nemeti alies o rei skoazel d’ar paour ankeniet.\nHag an eal a yeas er-meaz.\nNe gemeras ket ar bugelig a ouele atao en e gavelig. E vamm n’he doa ket e ginniget gant a-walc’h a galon vad. Kannad an nenvou ne felle ket d’ezan mont dre nerz ; goulen a rea eun donezon great a youl vad hag hep klemm.\nAdtapet diwar « https://br.wikisource.org/w/index.php?title=Daerou_eur_vamm&oldid=158016 »\nKemmoù diwezhañ degaset d'ar bajenn-mañ d'an 8 Ebr 2020, da 09:09.


Istor Alamagn - Wikipedia\n2 An Impalaeriezh Santel Roman\n3 An Dispac’h hag an Eil Impalaeriezh Alaman\n4 Trede Reich\n5 Rannidigezh hag adunvanidigezh (1945-90)\nAn Impalaeriezh Santel Roman[kemmañ | kemmañ ar vammenn]\nDont a ra Impalaeriezh Santel Roman ar Grennamzer eus rannadur an Impalaeriezh Karolingat en 843. Fontet e oa bet gant Karl Veur en 800. Betek 1806 e voe eus an Impalaeriezh Santel Roman, e meur a stumm. En em astenn a rae he zachennad adalek ar Stêr Eider en norzh betek ar Mor Kreizdouar er su. Dindan ren an impalaerien Ottonian (919–1024) e voe kreñvaet dugelezhioù Loren, Saksonia, Frankonia, Swabia, Thuringia, ha Bavaria. Ar roue german a voe tronet Impalaer Santel Roman e 962. Dindan ren an impalaerien Salian ha Hohenstaufen ez euvras an impalaeriezh norzh Italia ha Burgondia hag ez astennas he levezon war-du ar su hag ar reter betek tachennadoù annezet gant ar Slaved. E-pad ar mare-se e vleunias ar c’hêrioù e norzh Alamagn o vezañ ma oant ezel eus ar C’hevre Hanseatik. Gant ar Builh Aour eus 1356 e voe pourchaset ul lezenn diazez d’an impalaeriezh hag a dalvezas betek ar fin anezhi. Reoliañ a rae dilennadeg an impalaer gant seizh priñs-dilenner a oa e penn ar priñselezhioù hag an arc’heskoptioù galloudusañ. Adalek ar XVvet kantved e voe dilennet an impalaerien e-touez ar re Habsburg eus Aostria hepken.\nE 1517 e skrivas Martin Luther 95 Tezenn ma aterse an Iliz Roman Gatolik, hag e roas lañs evel-se d’an Disivoud-Meur. Difoupañ a reas an iliz luterat, ha diazezañ e lies stad eus Germania. Hogen gwanaet kalz e voe an impalaeriezh abalamour ma oa rannet e nouspet priñselezh dizalc’h. Adalek 1740 e voe kemeret plas ar c’hevezerezh Frañs-Habsburg gant un daouelezh etre ar roueed Habsburg eus Aostria hag ur galloud nevez, Rouantelezh Prus. Da-heul brezelioù Napoléon Bonaparte e voe aloubet an Impalaeriezh Santel Roman, ha kaset da get e 1806.\nAn Dispac’h hag an Eil Impalaeriezh Alaman[kemmañ | kemmañ ar vammenn]\nDa-heul faezhidigezh Napoleon Bonaparte en em vodas Kendalc’h Vienna e 1814 hag e tiazezas ar C’hengevread Alaman, anezhañ ur c’hevre laosk ennañ 39 riez. Lañs al luskadoù frankizour ha broadelour a oa, evit darn, un heuliad eus an eneberezh ouzh ar politikerezh adsevel. Diarbennoù kastizañ nevez a voe goude-se a-berzh an den a stad aostrian Metternich. En ur blegenn ma oa dispac’hioù e pep lec’h en Europa e voe roet lañs da zispac’hioù 1848 er stadoù german gant kefredourien ha bilened. Da gentañ e plegas ar roueed dirak goulennoù frankiz an dispac’herien. Kinniget e oa bet d’ar roue Frederick William IV a Brus an titl a impalaer, daoust ma oa gant ur c’holl en e c’halloud. Disteurel a reas ar gurunenn hag ar vonreizh a oa bet kinniget dezhañ, pezh a voe ur c’hwitadenn dibad evit an dispac’herien. E-pad Eil Brezel Schleswig enep Danmark e 1864, kentañ ministr nevez Prus, Bismarck, a reas e renkoù e Schleswig ha Holstein. Diwar neuze e voe meret an dachennad a-gevret gant Impalaeriezh Aostria, met dizemglevioù etre an div vro a gasas buan d’ar brezel Aostria-Prus e 1866. Gant trec’h prim ar Brusianed e c’hallas Bismarck krouiñ Kengevread Norzh Alamagn ha lakaat Aostria er-maez eus aferioù ar peurrest eus stadoù german ar su, a oa bet o skoazellañ Aostria.\nE 1870 e tisklêrias an Impalaer gall ar brezel da Brus. Trec’het e voe gant an armeoù prusian hag armeoù german ar su. Embannet e voe an Impalaeriezh Alaman (Deutsches Kaiserreich) e Palez Versailhez d’an 18 a viz Genver 1871. Gant ar rummad-roueed Hohenzollern a Brus e oa renet an impalaeriezh nevez, a oa Berlin he c’hêr-benn. Strollañ a rae an holl barzhioù eus Alamagn a oa distag a-raok nemet Aostria, ur meizad anavezet evel Kleindeutschland, pe "Alamagn Vihan". Er Gründerzeit (Mare Diazezañ) a voe da-heul unvaniezh Alamagn e voe suraet saviad Alamagn evel ur galloud bras gant politikerezh estren Bismarck, dre skoulmañ emglevioù, lakaat Frañs en distro ent diplomatel hag en em virout diouzh ar brezel. Koulskoude e krogas Alamagn ivez gant ur programm impalaerouriezh evel ar broioù all eus Europa, hag e 1884 e stagas da ziazezañ trevadennoù er-maez eus Europa. Jeu a savas diwar an oberoù-se gant gant ar broioù amezek, ken ne voe ket adnevezet an darn vrasañ eus an emglevioù he doa kemeret Alamagn perzh enno a-raok, hag e voe lezet ar vro a-gostez en emglevioù nevez. Er c’hontrol e tiazezas Frañs darempredoù nevez dre sinañ an Entente Cordiale gant ar Rouantelezh Unanet hag e skoulmas liammoù startoc’h gant an Impalaeriezh rusian. Estreget he darempredoù gant Aostria-Hungaria e teuas Alamagn da vezañ digenvesoc’h-digenvez.\nGant drouklazh an arc’hdug Franz Ferdinand a Aostria d’an 28 a viz Gouere 1914 e voe distaget un heuliad darvoudoù hag a gasas d’ar Brezel-bed Iañ. Alamagn, ha hi e-touez ar Galloudoù kreiz, a voe trec’het gant ar Gevredidi en unan eus ar stourmoù gwadekañ a voe biskoazh. Tarzhañ a reas an Dispac’h alaman e miz Du 1918, hag an impalaer William II hag an holl briñsed alaman a roas o dilez. Sinet e voe un arsav-brezel d’an 11 a viz Du ha rediet e voa Alamagn da sinañ Feur-emglev Versailhez e miz Mezheven 1919. Er c’hontrol d’an hengoun diplomatel war-lerc’h ar brezelioù e voe lezet ar Galloudoù Kreiz a-gostez e-pad an emzivizoù anezhañ. Gwazh e voe an Alamaned eus ar pezh a raent diktat Versailhez anezhañ, ha soñjal a reer alies e voe aesaet donedigezh an Naziegezh gant ar garv ma oa. Goude berzh an Dispac'h alaman e miz Du 1918 e voe embannet Republik Weimar. Lakaet e voe Bonreizh Weimar da dalvezout pa voe sinet gant ar Prezidant Friedrich Ebert d’an 11 a viz Eost 1919. Diazezet e oa bet Strollad Komunour Alamagn gant Rosa Luxemburg ha Karl Liebknecht e 1918, ha Strollad ar Labourerien Alaman, anavezet diwezhatoc’h evel Strollad Broadel Sokialour al Labourerien Alaman, pe Strollad Nazi, a voe diazezet e miz Genver 1919.\nTrede Reich[kemmañ | kemmañ ar vammenn]\nTorret e voe buan ar gwirioù demokratel diazez gant an dekred embannet goude tan-gwall ar Reichstag d’ar 27 a viz C’hwevrer 1933. An eneberezh, darnaouet ha handeet, ne voe ket evit herzel ouzh an Akta Engwiriañ e 1939 er Reichstag, a roe ar galloud lezenniñ klok da ouarnamant Hitler. Diazezet e voe ur stad hollveliek, renet gant ur gostezenn hepken. Reoliet-strizh e voe ar greanterezh e-sell da brientiñ an armerzh d’ar brezel. Torret e voe Feur-emglev Versailhez pa’z eas an armeoù alaman tre er Rheinland a oa sañset chom disoudard, hep na reas den van ebet e 1936. Hitler, lakaet hardizh gant politikerezh habaskaat kentañ ministr Breizh-Veur, Neville Chamberlain, a glaskas astenn Alamagn evit diazezañ Alamagn-Veur. Destagañ a reas Aostria, bro ar Sudeted ha tiriad Memel. A-benn tremen hep brezeliñ war daou dalbenn war un dro e skoulmas Feur-emglev Molotov-Ribbentrop gant an Unaniezh Soviedel e miz Eost 1939. Gant ar pezh a voe anavezet war-lerc’h evel al Loskaberzh ez embannas ar renad nazi lezennoù a suje war-eeun meur a c’hennad eus ar gevredigezh : ar Yuzevien, ar Slaved, an Tsiganed, an heñvelrevidi, ar frañmasoned, an disrannidi bolitikel hag an nammidi, e-touez re all. War-dro 11 milion a dud a voe muntret el Loskaberzh, en o zouez tremen 6 milion a Yuzevien.\nTennderioù a oa muioc’h-mui, abalamour d’ar vroadelouriezh, d’ar vilouregezh ha da gudennoù tiriadel. Kement-se a vroudas Alamagn da zistagañ ur Blitzkrieg enep Polonia d’ar 1añ a viz Gwengolo 1939. Daou zevezh war-lerc’h e tisklêrie ar Rouantelezh Unanet ha Frañs ar brezel da Alamagn, o reiñ lañs d’an eil brezel-bed. Buan a-walc’h e voe kontrollet an darn vrasañ eus Europa gant Alamagn, en un doare eeun pe dieeun. D’an 22 a viz Mezheven 1941 e torras Hitler an emglev gant an Unaniezh Soviedel dre zigeriñ un talbenn er reter hag aloubiñ an Unaniezh Soviedel. Alamagn a zisklêrias ar brezel d’ar Stadoù-Unanet pevar devezh war-lerc’h ma voe taget Pearl Harbour gant Japan. Daoust d’an arme alaman mont buan dre soupren e-barzh an Unaniezh Soviedel e voe Emgann Stalingrad ur prantad tonkus eus ar brezel. Neuze e krogas an arme alaman da gilañ war dalbenn ar reter betek ma voe trec’het a-benn ar fin. Da c’houde e voe aloubet Berlin gant an Arme Ruz. Kodianañ a reas Alamagn d’an 8 a viz Mae 1945.\nRannidigezh hag adunvanidigezh (1945-90)[kemmañ | kemmañ ar vammenn]\nDisoc’hañ a reas ar brezel gant marv tost dek milion a Alamaned, soudarded hag all, distruj kêrioù pennañ Alamagn, ha koll tiriadoù bras e-kerz broioù reter Europa. Argaset e voe war-dro 15 milion a Alamaned eus an tiriadoù-se, ha da-heul muioc’h a reuz hag a dud lazhet c’hoazh. Rannet e voe Alamagn ha Berlin gant ar gevredidi e pevar zakad aloubet gant an armeoù. Kendeuzet e voe an takadoù kontrollet gant Frañs, ar Rouantelezh Unanet hag ar Stadoù-Unanet da stummañ Republik Kevreadel Alamagn d’an 23 a viz Mae 1949. Diazezet e voe Republik Demokratel Alamagn gant an Unaniezh Soviedel d’ar 7 a viz Here 1949. Anavezet e veze an div stad-se dindan an anvioù "Alamagn ar c’hornôg" hag "Alamagn ar reter" a-getep. Gant Alamagn ar c’hornôg, Bonn he c’hêr-benn, e oa bet diazezet ur republik parlamantel frankizour gant un armerzh marc’had sokial. Kevredet e oa gant ar S.-U., ar Rouantelezh Unanet ha Frañs. Adalek deroù ar bloavezhioù 1950 e voe er vro ur prantad kresk armerzhel hir, anavezet evel Wirtschaftswunder. C’hoarvezet eo an azlañs dreist-holl abalamour d’an adreizh moneizel eus miz Mezheven 1948, hag adalek 1949, da skoazell ar S.-U. dre brestoù ar Steuñv Marshall. Alamagn ar c’hornôg, renet gant ar c’hañseller Konrad Adenauer, a emezelas ouzh AFNA e 1955 hag e 1958 e voe un ezel diazezer eus Kumuniezh Armerzhel Europa. Da gentañ e voe aloubet Alamagn ar reter gant an Unaniezh Soviedel, ha diwezhatoc’h (miz Mae 1955) e kevredas ganti. Alamagn ar reter a ziazezas ur renad aotrouniezhus gant un armerzh steuñvet e giz ar Soviedoù. Buan e teuas da vezañ pinvidikañ bro Feur-emglev Varsovia, hag an hini ar muiañ er penn a-raok. Padal e selle un nebeud brav a geodedourien war-du ar c’hornôg, o c’hoantaat ar frankizoù politikel ha berzh an armerzh. E 1961 e krogas gouarnamant Alamagn ar reter da sevel Moger Berlin evit mirout ouzh Alamaned ar reter da dec’hel diouzh ar gêr-benn da Alamagn ar c’hornôg. Hep dale e teuas ar Voger da vezañ un arouez eus ar Brezel Yen. Distegnet e voe an darempredoù etre Alamagn ar reter hag ar c’hornôg e penn kentañ ar bloavezhioù 1970 gant Ostpolitik ar C’hañseller Willy Brandt a zegemere ar c’holloù tiriadel a oa bet evit Alamagn da-heul an eil brezel-bed.\nAdtapet diwar « https://br.wikipedia.org/w/index.php?title=Istor_Alamagn&oldid=1905268 »\nKemmoù diwezhañ degaset d'ar bajenn-mañ d'an 22 Mez 2021, da 06:48.


1964, krouidigezh Unvaniezh Demokratel Breizh | Becedia\n1964, krouidigezh Unvaniezh Demokratel Breizh\nD’ar 4 a viz Genver 1964 e voe krouet Unvaniezh Demokratel Breizh (UDB), ur strollad breizhat emrenour eus an tu kleiz, bet bras e berzh e emdroadur ideologel an Emsav hag e azginivelezh ar preder politikel breizhat abaoe un hanter-kant vloaz bennak.\nWar-lerc’h an Eil Brezel Bed e tiskoueze ar stourm evit emrenerezh Breizh bezañ aet da get, abalamour da genlabour meur a vroadelour breizhat gant rennad Vichy ha gant an nazied zoken. Ha pa ziflukas klemmoù sevenadurel buan awalc’h en-dro, digant Kuzul ar brezhoneg, Emgleo Breiz pe Kendalc’h, ha klemmoù armerzhel digant ar CELIB (Komite Studial ha Kevreañ Interestoù Breizh), ne voe ket koulz war an dachenn bolitikel ken na voe embannet splann ur rannvroelouriezh vreizhat gant ar MOB (Emsav evit Frammidigezh Breizh) e 1957, hag eñ « na dehoù na kleiz », hervez kont. Emsavourien lies o sonjoù a oa e gwirionez el luskad-se, bet roet lañs dezhañ gant Yann Fouere.\nAr yaouankiz penn-a-raok\nEr framm-se e krogas un dornad tud yaouank, studierien e Roazhon, gant ar stourm : Ronan Leprohon, Yann-Cheun Veillard ha Loeiz ar Beg en o zouez. Tomm ouzh ar mennozhioù sokialour hag izili an UNEF (Unvaniezh Studierien Bro-Frañs) e oa ar rese ha stourm a raent a-enep ar brezel en Aljeria. Alese ne oant ket en o bleud en ur strollad dalc’het-mort gant broadelourien gozh a nac’has sevel o mouezh a-enep an OAS zoken e 1962. Pa nac’has Komite stourm evit Breizh, ur bodad berrbad eus an tu kleiz breizhat, emezelañ d’ar MOB e 1963-64, e reas o soñj ar re yaouank-se, damvarksourien anezhe, troc’hañ gantañ ivez.\nD’ar 4 a viz Genver 1964 en em vodas c’hwezek den yaouank da grouiñ Unvaniezh Demokratel Breizh (UDB), ur strollad emrenour breizhat gwriziennet-splann en tu kleiz. Embann a rae e garta e oa eus Breizh « danvez ur vroad ». Disklêriañ a rae ivez bezañ perzh eus ar stourm evit « diskar al liberalouriezh ekonomik », evit « trec’h al labour war ar c’hapital » ha displegañ a rae e oa « ret planifiañ an armerzh ». Diouzh an daou du eus ar c’hleuz eta e faote d’ar strollad nevez kregiñ ebarzh : kas mennozhioù an tu kleiz war-raok en Emsav ha, muioc’h c’hoazh, toullañ an erv d’ar stourm rannvroelour e park an tu-kleiz gall mod-kozh. Bezañ degemeret gant strolladoù all an tu kleiz, SFIO, PSU ha PCF an hini voe stourm kentañ an UDB e bed politikel ar c’houlz-se, daouduek ken e oa, un douflez don en e greiz. Start e voe ar foenn da sachañ avat gant ar vrud fall a oa gant emrenourien Vreizh d’ar c’houlz-se, pa vezent lakaet e-barzh ar memes sac’h ha kollaboed an okupasion ha pa veze graet « Breiz atao » dioute, forzh piv e oant. Daoust da-se e savas UDB a-du gant François Mitterand p’en em lakaas hennezh war ar renk da vont da brezidant ar republik, ar wech kentañ ma voe galvet an holl da votiñ en dilennadeg-se.\nTorret he lañs\nEvit streviñ he mennozhioù ha kas he stourm politikel war-raok e krouas UDB ur gazetenn diouzhtu, Le Peuple breton (Pobl Vreizh) hec’h anv, ha derc’hel a ra d’hec’h embann dibaouez abaoe. Kerkent hag er bloavezhioù 1960 e kasas drezi ar skeudenn « Breizh = trevadenn » a zeuas da vezañ he lugan pennañ er bloavezhioù 1970. Goude 1968 e kreskas ar strollad e-pad un dek vloaz bennak hag hervezañ e oa 2 000 ezel anezhañ e 1980.\nWar an diskar avat en em gavas ar strollad er bloavezhioù 1980 tra ma veze perc’hennet lod eus e vennozhioù gant ar PS. Er bloavezhioù 1990 e voe arnevesaet e vennozhioù diazez gantañ ha kreñvaet e zarempredoù gant strolladoù all damheñvel outañ, er Stad c’hall (bodet e Régions et Peuples solidaires) hag en Europa (bodet en Alliance libre européenne) ; ken brav ken e tapas UDB ul lañs nevez er bloavezhioù 2000, tapet ganti - asambles gant ar Re c’hlas - kas dilennidi da Guzul-rannvro Breizh e 2004 hag evit ar wech kentañ, e 2012, ur c’hannad da Vreujoù Bro-Frañs (Paul Molac).\nPenaos emañ he c’hont gant UDB hanter-kant vloaz war-lerc’h he c’hrouidigezh ? Ar strollad padusañ, solutañ hag ar muiañ a gred dezhañ eo UDB, hep mar na marteze, e-touez holl strolladoù an Emsav, bet gounezet gantañ ur plas stabil e strollegezhioù lec’hel ar Vro. Asambles gant frammoù all ez eo deuet UDB a-benn da sevel pontoù etre an tu kleiz ha klemmoù Breizh, da reiñ kred d’ar stourm evit emrenerezh Breizh ha da vezañ anavezet, gant hec’h enebourien zoken, evel ur strollad a c’heller kaout fiziañs ennañ.\nPouezet he deus UDB war an tabutoù a zo e-kreiz ar preder war dazont ar Vro : dazont ar brezhoneg, an digreizennañ, patrom armerzhel ar Vro, digempouezh diorroadur an tiriennoù hag ar stourm evit adunvaniñ Breizh. Ur seurt milin soñjoù, frouezhus anezhi, eo bet ar strollad e-doug an hanter-kant vloaz diwezhañ, koulz war dachenn an ensavadurioù hag ar sevenadur ha war re al labour-douar, ar mor hag an energiezh.\nBet troet diwar ar galleg gant : JD Robin\nKernalegenn Tudi et Pasquier Romain (dir.), L’Union démocratique bretonne. Un parti autonomiste dans un État unitaire, Rennes, Presses universitaires de Rennes, 2014.\nMonnier Jean-Jacques, Henry Lionel, Quénéhervé Yannick, Histoire de l’UDB. 50 ans de luttes, Fouesnant, Yoran embanner, 2014.\nNicolas Michel, Histoire de la revendication bretonne, Spézet, Coop Breizh, 2007.\nNicolas Michel, Breizh, la Bretagne revendiquée, Morlaix, Skol Vreizh, 2012.\nCadiou Georges, Emsav. Dictionnaire critique, historique et biographique, Spézet, Coop Breizh, 2013.\nHenry Lionel, Dictionnaire biographique du mouvement breton, Fouesnant, Yoran embanner, 2013.


Buhez ar Zent. pages 300, 301. Encyclopédie Marikavel.\nPages 300, 301\nEil devez warn-ugent a viz Ebrel\nSant Soter ha sant Kaïus\nPabed ha merzerien\nSoter a deuas er bed en Fondi, en kreiste an Itali; da varo ar pab Aniset, e pignas war Gador sant Per. Difenn a reas ouz al leanezed kregi gant o daouarn el listri hag el lienachou sakr ha kinnig ezans dirak an ôteriou.\nGourc'hemenn a reas d'an holl gristenien tostât ouz an dôl zantel d'ar Yaou-Gamblid, nemet eun torfed bras bennak a virje oute.\nEn e amzer (174), an Otrou Doue a reas eur mirakl kaer war-lerc'h pedennou soudarded kristen aoa o serviji dindan urziou Mark-Aurel. An impalaer a oa en Hongri o stourm ouz ar varbared, Tomm bero e oa ha ne gaved ket eur banne dour da evan. Soudarded Rom ne oant ket evit pad ken gant ar zec'hed, hag e oant warnez bezan flastret gant o enebourien.\nMark-Aurel a c'hourc'hemennas pedi : ar baganed a huchas war o doueou; an doueou a oa ponner-gleo. Eur rejimant, ha ne oa ennan nemet kristenien, a 'n em dôlas neuze d'an daoulin hag a bedas ar gwir Doue a greiz kalon. Raktal e savas koumoul; eur barr glao madelezus a gouezas war ar Romaned, epad ma oa an tan hag ar grizilh o tismantr arme ar varbared.\nAr burzud-ze ne zigoras ket daoulagad an impalaer, a reas brezel d'ar gristenien, muian m'hallas. Hen eo a lakas kurunen ar verzerenti war dâl ar pab Soter (177).\nKaïus (288-295), ganet en Dalmasi, goude bezan bet epad daouzek vla war Gador sant Per, a oe laket d'ar maro en amzer Dioklesian, d'an 22 a viz ebrel 295, hag e oe sebeliet en bered Kalist.\nE gorf a oe dizoloet, er bla 1622, gant eur skrid ha peziou moneiz eus amzer Dioklesian.\nAn dilhad-oferennan hag al listri-zakr\nEn Testamant koz, Doue e-unan a oa en em garget da lavaret penôs ober dilhad ar veleien; en Testamant neve, an Iliz a roas ive ne gourc'hemennou diwar o fenn, hag an dra-ze, adalek ar penn kentan.\nEvit oferennan, ar beleg a gemer eul lienen-penn, en memor eus al lienen a c'holoas penn Hon Zalver, en ti Kaïphas, pa c'houlenne ar zourdarded digantan : « Krist, lavar d'imp piou a sko ganit ? »\nAr gamps a zo en memor eus ar zaë wenn a oe gwisket d'Hon Zalver en ti Herodez.\nAr gouriz a zo en memor eus an ere a liammas Hon Zalver en liorz Jetsemani.\nAr manipul hag ar stol a zo eur skeuden eus ar chadennou a oe laket endro d'ezan goude e varnedigez.\nAr gazul a zo eur skeuden eus ar vantel ru a oe tôlet war diskoa Hon Zalver, en ti Pilât, gant ar zoudarded; ar groaz zo war e gein a verk e groaz, hag ar peul a zo war an tu rôk anezi, a verk an hini ma oe staget outan epad ma oad ouz e skourjezan.\nAr boned-kornek a verk galloud hag uhelder ar beleg.\nAr gwenn a verk al levenez, ar c'hlanded hag ar sklerijen; al liou-ze a ve kemeret da oueliou Hon Zalver, eienen al levenez, ar c'hlanded hag ar sklerijen; da oueliou ar Werc'hez, an êle hag ar zent ha nïnt ket merzerien.\nAr ru a verk ar gwad hag an tan, karante Doue hag an nesan; douget e ve da oueliou ar Spered-Santel, a c'houezas en hon eneou tân karante Doue; da oueliou ar verzerien. a skuilhas o gwad dre garante evit Jezuz-Krist; da oueliou ar Basion.\nAr gwer a verk au esperans, ar c'hoant d'en em gaout en bro ar vue a bado da viken; al liou-ze a ve douget da holl zulveziou ar bla ma ve grêt enne an ofis eus ar zul.\nAr moug a verk ar hinijen hag a ve impliet epad an Azvent, ar C'hoareiz, ar Vijilou hag ar Pevare-Amzer.\nAn du a verk ar c'hanv hag a ve douget pa lavarer oferen an Anaon ha da Wener ar Groaz, evit diskouez ar glac'har hon deus da vezan staget Jezuz-Krist ouz ar groaz.\nEvit oferennan, ar beleg a gemer c'hoaz ar c'halur, a dle bezan en aour, pe, da vihanan, en arc'hant alaouret an diabarz anezan.\nAr c'halur a zigas sonj eus ar c'halur c'houero a evas Jezuz-Krist betek ar berad di vezan, hag eus ar be elec'h ma oe laket e gorf goude e varo.\nAr golo-halur a verk ar men a stankas be Hon Zalver.\nAr bladen a zo eul lestr aour pe arc'hant alaouret evit digemer an hosti.\nAl lienen-korf ep an hini a laker war an ôter, dindan ar c'halur ha dindan an hosti; merkan ' ra al lienen a zervijas da zebelian korf Hon Zalver.\nAl lienen-halur eo an hini a laker endro d'ar c'halur hag a zervij da zec'han anezan.\nAr pallen-kalur eo an tamm mezer, liou an dilhad-oferennan-all d'ezan, hag a c'holo ar c'halur hag ar bladen arôk ha goude an oferen. An traou-all red d'ar beleg da gaout evit oferennan eo bara hep goell. gwin, dour ; eun torchouer da zec'han e zaouarn, hag eur c'hloc'h evit an hini a respont. Au treo-ze holl a zo red o c'haout ha pec'hed en deve ar beleg oc'h oferennan hep-e.\nAr bladen hag ar c'halur a zo listri sakr n'hall ket an dud fidel kregi enne; al lienen-korf hag al lienen-kalur a zo daou dra-all ha n'hall ket an dud fidel kregi enne kennebeut, eur wech ma vent bet impliet evit an oferen, ken na vent bet gwalc'het gant eun den konsakret da Zoue.


Degemer al lec’hienn > Kreizenn dafar > Diazlec’h ar pezhioù-c’hoari > Yann Brekilien (Yann Brekilien) > An dibab\nPadelezh : 20 mn.\ndiviz : 3 divizoù. en akt 1\nPaotr yaouank, 25 bloaz.\nPaotr yaouank, 22 vloaz.\nLomm an Dreo\nUn den pinvidik, 50 vloaz.\nE verc’h, 18 vloaz.\nPiv a vo pried Rozenn : Gwenaël pe Herri ? Marteze ne vo ket an hini dibabet gant he zad.\nHerri ha Gwenaël o dehe c’hoant o-daou da zimeziñ gant Rozenn. Aet eo an daou da c’houlenn ar verc’h digant he zad, Lomm an Dreo, ha eñ da ginnig d’ar baotred ur genstrivadeg : an hini o do labouret ur park ar buanañ hag ar gwellañ a yay gant Rozenn.\nTrec’h eo bet Herri da Wenaël met ar plac’h n’eo ket a-du : krog eo an daou d’ober an tammig gouren a-benn o disparti : trec’h eo Herri adarre, anat eo. Neuze, da Rozenn da choazh... Gwenaël.\nWar un hent, war er maez.\nDilhad labour gant ar baotred.\nDilhad tud pinvidig gant Rozenn hag he zad.\nUn tammig gouren d’ober.\nBet skignet gant Radio Kimerc’h d’ar 15 a viz Meurzh 1959.\nTi-Embann : Brud. no 10. Bloavezh : 1959.\nYann Brekilien (Yann Brekilien)\nYezh simpl hag eeun, frazennoù berr.


Guillaume de Palerne zo ur romant gallek dizanv, e gwerzennoù, savet en XIIIvet kantved. Kaoz zo ennañ eus an haroz heñvelanvet, skrapet gant un den-bleiz dizrouk, dastumet gant impalaer Roma ; sevel a ra karantez ennañ ouzh Melior, merc'h an impalaer, ha dimeziñ a reont. Hag an den-bleiz da dreiñ da zen en-dro.\nIstor ar skrid[kemmañ | kemmañ ar vammenn]\nGuillaume de Palerne zo bet skrivet war-dro 1220 pe 1280 war c'houlenn un itron anvet Contesse Yolent, a oa moarvat Yolande, merc'h da Baudouin IV, kont Flandrez. Ar skrid gallek, a zo 9663 gwerzenn eizhsilabennek anezhañ, zo miret en un dornskrid eus an XIIIvet kantved. Lakaet eo bet e komz-plaen er XVIvet kantved ha moullet meur a wech.\nWar-dro 1350 eo bet troet e gwerzennoù saoznek hep klotennoù, anvet William of Palerne, evit Humphrey de Bohun (6vet kont Hereford).\nThe Red Romance Book[kemmañ | kemmañ ar vammenn]\nMeneget eo William of Palerne e div gontadenn eus The Red Romance Book e 1905.\nAdtapet diwar « https://br.wikipedia.org/w/index.php?title=Guillaume_de_Palerne&oldid=1894704 »\nKemmoù diwezhañ degaset d'ar bajenn-mañ d'an 11 C'hwe 2021, da 12:57.


Buhez ar Zent. page 833. Encyclopédie Marikavel.\nAn Azvent eo, goude ar C'hoaraiz, haeran ha talvoudusan amzer a zo er bla. Gant an Azvent, e tigouez war an douar kelou eus ter donedigez Jezuz-Krist : e zonedigez 'barz an natur-den, e zonedigez barz an eneou hag e zonedigez daze ar varn,\nE zonedigez 'barz an natur-den\nBezan eo an Azvent ar skouer eus ar c'hantvejou leun a hirvoudou hag a hirnez, pa oa ar bed o c'hortoz e Zalver. An Iliz a c'houlenn diganimp 'n em unani gant ar Brofeted ha sent an amzer goz, evit gervel ar Mesias, en eur ganan gante; a greiz kalon : Rorate, cœli, desuper, et nubes pluant Justum : Envou, shuilhet warnomp ho kiizen, ha ra gouezo eus ar c'hoummoul ar Jusf, evel ar glao.\nE zonedigez 'barz an eneou\nJezuz-Krist a fell d'ezan genel ha kreshi en peb ene, dre e c'hras. Epad an Azvent, e teu da skei war dor pep-hini aneze, evet ma skoe gwechall war dorojou Bethleem, hag e c'houlen ha bezan zo plas evitan. Fellout a ra da bep hristen kompezi mat ar wenojen dirak e di ha digeri d'ezan frank an nor, rak Jezuz-Krist an eus c'hoant da zont da chom gant pep-hini ac'hanomp ha da ginnig d'imp eur mor a bep seurt madou.\nAn Iliz eo strafuilhet he c'halon a vamm o sonjal en de ma vo gwelet an nenvou «o serri evel eul levr», ha Jezuz-Krist, dasprener an dud, o tont d'o barn.\nGourc'hemen a ra eta d'he bugale lakat ive o zonj gant an donedigez-man leun a spouron, evit ma teuio, da vihanan, an doujanz d'ober d'ar garante diwan en o c'hreiz.\n«Eünet, kompezet an hent d'ar Zalver» setu ar ger a zo war he muzellou epad ar peder zun-man hag e lavar kouls d'ar pec'her evel d'an den just !\nDoue a fell d'ezan dont en eneou, rak e goulz eo da dremen ha da skei war an dorojou. Tôlomp evez na vefe skrivet diwar hon fenn, evel diwar-benn tud Bethleem : «Ne oa ket a blas evitan en o zi.» Gwaz a ze ma ne ve ket digemeret hirie evel mignon, rak evel barner vo red hen digemer eun de.


Pajenn:Riou - Troiou-kamm Alanig al louarn I.djvu/23 - Wikimammenn\nPajenn:Riou - Troiou-kamm Alanig al louarn I.djvu/23\nNobl, al leon, a skrivas goude d’al loened fura ha gouizieka eus e rouantelez, hag a lavaras d’ezo dont d’e balez evit gouzout penaos ha pe vare e vije bet kastizet Alanig.\nAn aotrounez a zegouezas an deiz war-lerc’h, hag e voe divizet etrezo e vije bet kemennet da Alanig dont d’ar palez d’e dro, evit renta eur gweled d’ar roue, hervez ma oa dleet. Eur wech degouezet er palez… o ! neuze…\nLom, an arz, a voe karget da gas ar c’helou d’ar muntrer.\nA-raok ma ’z eas kuit, Nobl a lavaras d’ezañ :\n« Me, ar roue, me a gemenn d’eoc’h senti penn-da-benn ouz va gourc’hemennou. It warc’hoaz da gastell Alanig. Bezit avat war evez. Gevier kaer a livo d’eoc’h. Livirit « ya » atao, nemet na gredit ket anezañ. Grit d’ezañ dont d’am palez, hag ar c’henta gwella, hervez va bolontez ».\n« Ba ! ba ! » a respontas Lom, « bezit dinec’h ganin. Ne lavaro ket gevier d’in. Ma tegouezfe d’in beza goapaet gantañ e-kreiz va daoulagad, o, neuze, mil kurun ! me a zegasfe keuz d’ezañ abred… Nann, n’en defe ket a geuz, rak ne rofen ket amzer d’ezañ… Kenavo eta en deveziou-mañ ».\nAdtapet diwar « https://br.wikisource.org/w/index.php?title=Pajenn:Riou_-_Troiou-kamm_Alanig_al_louarn_I.djvu/23&oldid=143391 »


Accueil / À la Une / Terkerezh ar C’hoad-Hardy e Naoned\nPierre-Emmanuel MARAIS 19 novembre 2017\nD’ar sadorn 18 a viz Du, e kornog Naoned, eo bet aozet emvod kentañ ur c’hendiviz evit terkerezh un tiriad bras a-walc’h etre bali Juin ha straed an Alc’hweder, tiriad ar C’hoad-Hardy.\nUl lodenn deus raktres terkerezh ar Chantenay-izel eo. En traoñ deus an tiriad-se e chom savadurioù greantel hag un tammig pelloc’h emañ al Liger. Er c’hornog emañ karter poblek Bellevue hag er reter karter Chantenay.\nUr c’hant annezad bennak a zo deuet er sal-kêr evit selaou kinnig-gentañ ar raktres. Lavaret eo bet gant an eil-vaerez, n’eo ket stabil ar raktres c’hoazh daoust d’un nebeud traoù rakdivizet evel niver a annezidi nevez (pevar c’hant) ha c’hoant an ti-kêr da wareziñ tachennoù glas er C’hoad-Hardy.\nTabut ’zo bet memes tra. Annezidi ur straed hag a zo e-kichen, straed Arthur-Benoit, o deus aloubet un dachenn e norzh an tiriad. Aloubet ? Ket. Savet o deus liorzhoù, ur c’hlud-yer ha c’hoarioù evit ar vugale en un dachenn-fraost dilezet. Aotret eo bet an aloubennig-se e gwirionez.\nKoulskoude, kemer a reont perzh er c’hendiviz evit lakaat o soñj da vezañ sellet pizh. Fellout a ra dezho difenn o soñjoù en un tolpad-kêrel a chench kalz. Penaos degemer tud nevez e Naoned, ur 6000 den bennak bep bloaz e Naoned meurgêr ? Penaos mirout spered hag ene ar c’harterioù, sevel ur gêr eko-atebek hag ambroug youl an dud a c’hellfe bezañ lies evit lod ? Aze emañ an dalc’h. Stalieroù keodedel ’vo aozet gant un ajañs arbennik evit sevel kendivizioù. Ganto e vo heuliet ar c’hendiviz-se evit sklaeraat skodoù ar raktres. Berzh a vefe ma e teufe a-benn tud an ti-kêr hag an annezidi da liammañ al laz-hollek ha soñjoù an annezidi evit o c’harter.\nPartager la publication "Terkerezh ar C’hoad-Hardy e Naoned"\nbois hardy coat hardy Nantes naoned\t2017-11-19


Romanos 15 CCO - O̱ˈ jí̱i̱ˈ˜ uøˈˊ ˈnéˉ - Bible Gateway\nRomanos 15 Chinanteco de Comaltepec (CCO)\nO̱ˈ jí̱i̱ˈ˜ uøˈˊ ˈnéˉ jmiˈiáangˋ oˈˊ, co̱ˈ lajo̱b ˈnéˉ jmeˈˆ có̱o̱ˈ˜ dseaˋ rúnˈˋ\n15 Jo̱ fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, e jaléngˈˋ jneaa˜aaˈ, dseaˋ eáangˊguɨ teáˋ nɨté̱e̱ˉnaaˈ có̱o̱ˈ˜ júuˆ quiáˈˉ dseaˋ do, ˈnéˉ e nijmɨcó̱o̱ˈ˜baaˈ jaléngˈˋ dseaˋ rúˈˋnaaˈ i̱ jaˋguɨ teáangˉ teáˋ có̱o̱ˈ˜ e júuˆ jo̱. Co̱ˈ jaˋ ˈnéˉ jmóˆooˈ dseángˈˉ lají̱i̱ˈ˜ e guiʉ́ˉ quíˉnaaˈ yee˜naaˈ. 2 Jo̱ lajaangˋ lajaangˋ jneaa˜aaˈ ˈnéˉ se̱e̱ˉnaaˈ e jmiˈiáangˋnaaˈ dsíiˊ jaléngˈˋ dseaˋ rúˈˋnaaˈ e laco̱ˈ niˈuíingˉ guiʉ́ˉ quiáˈrˉ, jo̱ lajo̱baˈ cuǿøngˋ e teáˋguɨ nisíñˈˉ có̱o̱ˈ˜ júuˆ quiáˈˉ Dseaˋ Jmáangˉ. 3 Co̱ˈ jɨˋguɨ Dseaˋ Jmáangˉ jaˋ caˈnoˈrˉ jial laco̱ˈ nijmiˈiáangˋ dsíirˊ ˈñiaˈrˊ, co̱ˈ lɨ́ˈˆ lɨˊ cangongɨ́ɨiñˉ jí̱i̱ˈ˜ laco̱ˈ féˈˋ fɨˊ ni˜ jiˋ quiáˈˉ Fidiéeˇ lɨ˜ féˈˋ lala: “Jaléˈˋ e gaˋ e caféˈˋ dseaˋ uii˜ quíiˈˉ, jneab˜ cangongɨ́ɨngˉ jaléˈˋ e jo̱.” 4 Jo̱ lajaléˈˋ júuˆ e féˈˋ fɨˊ ni˜ jiˋ quiáˈˉ Fidiéeˇ e cajmeˈˊ dseaˋ lamalɨɨ˜guɨ eáangˊ calɨ́ˉ lajo̱ e lɨ́ˈˆ laco̱ˈ eˈˊ jneaa˜aaˈ jialco̱ˈ nijmóˆnaaˈ téˈˋeeˈ có̱o̱ˈ˜ jaléˈˋ e huɨ́ɨngˊ e dsijéeˊ quíˉiiˈ, jo̱guɨ cuøˈˊ jneaa˜aaˈ bíˋ cajo̱; jo̱ lajo̱baˈ dseángˈˉ nita˜ dsiˋnaaˈ e nilɨse̱e̱ˉbaaˈ cøøngˋ có̱o̱ˈ˜ Fidiéeˇ fɨˊ ñifɨ́ˉ quiáˈrˉ mɨ˜ nitɨ́ˉ e íˈˋ jo̱. 5 Jo̱ Fidiéebˇ dseaˋ i̱ cuøˈˊ jneaa˜aaˈ e jmooˉnaaˈ téˈˋnaaˈ có̱o̱ˈ˜ jaléˈˋ e dsingɨ́ɨngˉnaaˈ do jo̱guɨ e cuøˈrˊ jneaa˜aaˈ bíˋ cajo̱. Jo̱ uíiˈ˜ e lajo̱b lɨ́ɨˊ, jo̱baˈ mɨ́ɨˈ˜ɨ dseaˋ do e güɨjmicó̱o̱ˈ˜bre ˈnʉ́ˈˋ e laco̱ˈ røøbˋ nilɨseengˋnaˈ lajeeˇ laˈóˈˋ ˈnʉ́ˈˋ lɨ́ˈˆ laco̱ˈguɨ caˈéeˋ Fíiˋnaaˈ Dseaˋ Jmáangˉ. 6 Jo̱ lajo̱baˈ nijmiféngˈˊnaaˈ Fidiéeˇ, Tiquiáˈˆ Fíiˋnaaˈ Dseaˋ Jmáangˉ, co̱lɨɨng˜ lajɨɨˉnaaˈ.\nMɨ˜ canúuˉ dseaˋ i̱ jaˋ lɨ́ɨngˊ dseaˋ Israel júuˆ quiáˈˉ Dseaˋ Jmáangˉ\n7 Jo̱ lajo̱b fɨ́ɨˉguɨ́ɨ ˈnʉ́ˈˋ, dseaˋ rúˈˋnaaˈ dseaˋ quiáˈˉ Dseaˋ Jmáangˉ, e íingˈ˜ rúngˈˋnaˈ e iáangˋ óoˊnaˈ lɨ́ˈˆ laco̱ˈguɨ caˈíngˈˋ Dseaˋ Jmáangˉ ˈnʉ́ˈˋ, jo̱ lajo̱baˈ e nijmiféngˈˊ dseaˋ Fidiéeˇ. 8 Jo̱ jnea˜ fɨ́ɨˉɨ ˈnʉ́ˈˋ e Dseaˋ Jmáangˉ cagüéiñˉ fɨˊ jmɨgüíˋ la e laco̱ˈ nijmɨcó̱o̱ˈr˜ dseaˋ Israel. Jo̱ calɨ́ˉ lajo̱ e lɨ́ˈˆ laco̱ˈ cuøˊ li˜ e dseángˈˉ jmitib˜ Fidiéeˇ júuˆ quiáˈrˉ lɨ́ˈˆ laco̱ˈ júuˆ e cacuøˈrˊ ˈlɨɨ˜ dseaˋ áangˊ quíˉiiˈ, dseaˋ Israel, ie˜ malɨɨ˜guɨ do. 9 Jo̱guɨ cajáˉbɨ Dseaˋ Jmáangˉ cajo̱ e laco̱ˈ jaléngˈˋ dseaˋ i̱ jaˋ lɨ́ɨngˊ dseaˋ Israel nijmiféiñˈˊ Fidiéeˇ uíiˈ˜ e eáangˊ fɨˈˋ lɨ́ɨngˉ dseaˋ do jaléngˈˋ i̱ dseaˋ íˋ lɨ́ˈˆ laco̱ˈguɨ la féˈˋ fɨˊ ni˜ jiˋ quiáˈˉ Fidiéeˇ lɨ˜ féˈˋ lala:\nJo̱ nijmifénˈˊn ˈnʉˋ jee˜ jaléngˈˋ dseaˋ i̱ jaˋ lɨ́ɨngˊ dseaˋ Israel,\njo̱guɨ nijmifénˈˊn ˈnʉˋ có̱o̱ˈ˜ jaléˈˋ e øøˉ.\n10 Jo̱ lalab féˈˋguɨ cajo̱ fɨˊ ni˜ jiˋ quiáˈˉ Fidiéeˇ:\n¡Jmiˈiáangˋ óoˊnaˈ, dseaˋ quiáˈˉ Fidiéeˇ i̱ jaˋ lɨ́ɨngˊ dseaˋ Israel,\nco̱lɨɨng˜ có̱o̱ˈ˜ jaléngˈˋ dseaˋ i̱ lɨ́ɨngˊ dseaˋ Israel!\n11 Jo̱ lalab féˈˋguɨ fɨˊ ni˜ jiˋ quiáˈˉ Fidiéeˇ cajo̱:\nJmiféngˈˊnaˈ Fíiˋnaaˈ Fidiéeˇ jaléngˈˋ ˈnʉ́ˈˋ, dseaˋ i̱ jaˋ lɨ́ɨngˊ dseaˋ Israel,\ni̱ seengˋ jaléˈˋ fɨɨˋjiʉ jo̱guɨ jaléˈˋ fɨɨˋ cóoˈ˜.\n12 Jo̱ lalab féˈˋguɨ fɨˊ ni˜ jiˋ quiáˈˉ Fidiéeˇ e cajmeˈˊ Saíiˆ:\nNabɨ nijáaˊ jaangˋ dseaˋ sɨju̱ˇ Isaí,\njo̱ íbˋ i̱ niquiʉ́ˈˉ ta˜ quiáˈˉ jaléngˈˋ dseaˋ i̱ jaˋ lɨ́ɨngˊ dseaˋ Israel.\nCo̱ˈ có̱o̱ˈ˜ i̱ dseaˋ i̱ nijáaˊ do,\níbˋ i̱ nicuǿˉ e ta˜ dsíiˊ jaléngˈˋ i̱ dseaˋ íˋ.\n13 Jo̱baˈ mɨ́ɨˈ˜ɨ Fidiéeˇ i̱ cuøˊ e ta˜ dsiˋnaaˈ do e güɨcuǿˈˆbre ˈnʉ́ˈˋ, dseaˋ jáˈˉ lɨ́ɨngˋnaˈ júuˆ quiáˈrˉ, e seengˋnaˈ e iáangˋ óoˊnaˈ jo̱guɨ e seengˋnaˈ juguiʉ́ˉ júuˆ røøˋ; jo̱ lajo̱baˈ, laˈeáangˊ có̱o̱ˈ˜ bíˋ e ˈgøngˈˊ quiáˈˉ Jmɨguíˋ quiáˈrˉ, dseángˈˉ eáangˊguɨ güɨjmɨtar˜ óoˊnaˈ e nilɨseengˋnaˈ có̱o̱ˈr˜ fɨˊ ñifɨ́ˉ quiáˈrˉ mɨ˜ nitɨ́ˉ e íˈˋ jo̱.\n14 Dseaˋ rúˈˋnaaˈ dseaˋ quiáˈˉ Dseaˋ Jmáangˉ, dseángˈˉ eáamˊ nɨta˜ dsiiˉ e ˈnʉ́ˈˋ eáamˊ guiúngˉnaˈ có̱o̱ˈ˜ jaléngˈˋ dseaˋ rúngˈˋnaˈ, jo̱guɨ e guiʉ́bˉ nɨñíˆnaˈ jial ˈnéˉ seengˋnaˈ, jo̱guɨ cajo̱ eáamˊ quɨ́ɨˈ˜naˈ jmɨɨ˜ e cuǿˈˆnaˈ bíˋ rúngˈˋnaˈ. 15 Dsʉˈ e fɨˊ ni˜ jiˋ la nɨcateáˉ dsiiˉ e nɨcajméeˈ˜e quíiˉnaˈ tú̱ˉ ˈnɨˊ mɨ́ˈˆ júuˆ e teábˋjiʉ; jo̱ dsʉˈ cajméˉe lajo̱ e lɨ́ˈˆ laco̱ˈ nijmiguiénˈˊn áaˊnaˈ jaléˈˋ e jo̱. Jo̱ lajo̱b cajméˉe uíiˈ˜ e ta˜ e nɨcangɨ́ɨnˋn quiáˈˉ Fidiéeˇ, co̱ˈ dseángˈˉ eáamˊ guiúngˉ dseaˋ do có̱o̱ˈ˜ jnea˜ e jí̱i̱ˈ˜ jaˋ catɨ́ɨnˉn lajo̱. 16 Jo̱ cajméerˋ lajo̱ có̱o̱ˈ˜ jnea˜ e lɨ́ˈˆ laco̱ˈ nijmee˜e lají̱i̱ˈ˜ e iing˜ Dseaˋ Jmáangˉ fɨˊ jee˜ jaléngˈˋ dseaˋ i̱ jaˋ lɨ́ɨngˊ dseaˋ Israel. Jo̱ cangɨ́ɨnˋn co̱o̱ˋ ta˜ quiáˈˉ Fidiéeˇ e lɨ́ˈˆ laco̱ˈ niníiˈ˜i júuˆ quiáˈˉ jial láangˋ dseaˋ do jaléngˈˋ dseaˋ jee˜ jaléˈˋ dseeˉ quiáiñˈˉ. Jo̱ jmóoˋo lajo̱ e lɨ́ˈˆ laco̱ˈ cuǿøngˋ nijǿønˈ˜n fɨˊ quinirˇ jaléngˈˋ i̱ dseaˋ íˋ e lɨiñˈˊ do lafaˈ co̱o̱ˋ feáˈˉ e jloˈˆ jmeafɨɨˋ e nitɨ́ˉ dsíirˊ jo̱guɨ e nɨcalɨgüeangˈˆ laˈeáangˊ có̱o̱ˈ˜ Jmɨguíˋ quiáˈrˉ.\n17 Jo̱ dseaˋ quiáˈˉ Dseaˋ Jmáangˉ lɨ́ɨngˊ jnea˜, jo̱baˈ seabˋ uiing˜ quiéˉe e eáangˊ jmiˈiáangˋ dsiiˉ uíiˈ˜ jaléˈˋ e ta˜ e nɨcangɨ́ɨnˋn e jmóoˋo quiáˈˉ Fidiéeˇ. 18 Dsʉco̱ˈ jaˋ teáˋ dsiiˉ e nifáˈˆa jí̱i̱ˈ˜ co̱o̱ˋ júuˆ e jiéˈˋguɨ jí̱i̱ˈ˜ laco̱ˈ e nɨcajméeˋ Dseaˋ Jmáangˉ có̱o̱ˈ˜ jnea˜ e quiáˈˉ e nɨcaguiaaˉ júuˆ jee˜ jaléngˈˋ dseaˋ i̱ jaˋ lɨ́ɨngˊ dseaˋ Israel e laco̱ˈ nijméiñˈˉ do nʉ́ʉˈr˜ lají̱i̱ˈ˜ ta˜ quiʉˈˊ Fidiéeˇ. Jo̱ lajo̱b nɨcajméeiñˈˋ do laˈeáangˊ có̱o̱ˈ˜ jaléˈˋ júuˆ e nɨcaguiáˉa có̱o̱ˈ˜guɨ jial nɨcaˈeeˉ jee˜ jaléngˈˋ i̱ dseaˋ íˋ, 19 jo̱guɨ có̱o̱ˈ˜ jaléˈˋ e li˜ e quɨ́ɨˈ˜ Fidiéeˇ jmɨɨ˜ e jmóorˋ có̱o̱ˈ˜ e güeaˈˆ e ˈgøngˈˊ quiáˈˉ Jmɨguíˋ quiáˈrˉ. Jo̱ lanabaˈ guiʉ́bˉ nɨcatánˈˊn e ta˜ do quiéˉe e quiáˈˉ e níiˈ˜i júuˆ quiáˈˉ Dseaˋ Jmáangˉ quiáˈˉ jial laangˋ dseaˋ jee˜ jaléˈˋ dseeˉ quiáˈrˉ, jo̱ e jo̱ canaanˉ fɨˊ Jerusalén cartɨˊ caguiéˉe fɨˊ lɨ˜ se̱ˈˊ Iliria. 20 Jo̱ nɨcajméˉe úungˋ e niníiˈ˜i júuˆ e quiáˈˉ jial laangˋ dseaˋ jee˜ jaléˈˋ dseeˉ quiáˈrˉ dseángˈˉ e fɨˊ lɨ˜ jaˋ mɨˊ canúuˉ dseaˋ júuˆ quiáˈˉ Dseaˋ Jmáangˉ jí̱i̱ˈ˜ co̱o̱ˋ ya̱ˈˊ lamɨ˜ jéengˊguɨ. Jo̱ calɨ́ˉ lajo̱ uíiˈ˜ e jnea˜ jaˋ iin˜n faˈ e niníiˈ˜i e júuˆ jo̱ fɨˊ lɨ˜ nɨcajméeˋ dseaˋ lajo̱. 21 Co̱ˈ cajméˉe lajo̱ lɨ́ˈˆ laco̱ˈ calɨti˜ laco̱ˈ la féˈˋ fɨˊ ni˜ jiˋ quiáˈˉ Fidiéeˇ lɨ˜ féˈˋ lala:\nJaléngˈˋ dseaˋ i̱ dseángˈˉ jí̱i̱ˈ˜ co̱o̱ˋ ya̱ˈˊ jaˋ mɨˊ canúuˉ júuˆ quiáˈˉ Dseaˋ Jmáangˉ,\ndseángˈˉ ninúˉbre e júuˆ jo̱;\njo̱guɨ dseángˈˉ ningámˈˋ e júuˆ jo̱ jaléngˈˋ dseaˋ i̱ jaˋ mɨˊ canúuˉ e júuˆ jo̱ cajo̱.\nMɨ˜ caˈɨ́ˋ dsíiˊ Paaˉ e nidsérˉ fɨˊ Roma\n22 Jo̱ uíiˈ˜ e ngɨɨˉ ta˜ guiaˊ júuˆ quiáˈˉ Dseaˋ Jmáangˉ, jo̱baˈ jaˋ mɨˊ cacuøˊ fɨˊ quiéˉe faˈ e ninii˜i e niˈeeˇe ˈnʉ́ˈˋ, dseaˋ rúˈˋnaaˈ dseaˋ quiáˈˉ Dseaˋ Jmáangˉ i̱ neáangˊ fɨˊ na fɨˊ Roma, nañiˊ faˈ jmiguiʉbˊ ya̱ˈˊ nɨcaˈɨ́ˋ dsiiˉ e nijmee˜e lajo̱, dsʉˈ jaˋ mɨˊ calɨ́ˉ quiéˉe lajo̱. 23 Dsʉˈ lanaguɨ nɨcatóbˈˊ ta˜ jmóoˋo e fɨˊ guóoˈ˜ uǿˉ la; jo̱ co̱ˈ nɨngóobˊjiʉ eáangˊ e ɨˊ dsiiˉ e niˈeeˇe ˈnʉ́ˈˋ, 24 jo̱baˈ sɨjeenˇ e lajo̱b nilíˋ lajeeˇ e iuunˉ fɨˊ e ngóoˊo fɨˊ guóoˈ˜ uǿˉ lɨ˜ siiˋ España. Jo̱ mɨ˜ ningɨ́ˋ e nineeng˜ rúˈˋnaaˈ fɨˊ na, jo̱baˈ iin˜n e jaléngˈˋ ˈnʉ́ˈˋ nijmɨcó̱o̱ˈˇnaˈ jnea˜ có̱o̱ˈ˜ jaléˈˋ e ˈnéˉe lajeeˇ e ngóoˊo fɨˊ España. 25 Jo̱ dsʉˈ nʉ́ˈˉguɨ e ngóoˊo fɨˊ na fɨˊ Roma, jangˈˉ níngˈˆteáa fɨˊ Jerusalén e nico̱o̱ˇo̱ capíˈˆ jaléˈˋ e ˈnéˉ dseaˋ quiáˈˉ Dseaˋ Jmáangˉ i̱ tiñíingˉ i̱ seengˋ fɨˊ jo̱. 26 Dsʉco̱ˈ jaléngˈˋ dseaˋ quiáˈˉ Dseaˋ Jmáangˉ i̱ seengˋ fɨˊ Macedonia có̱o̱ˈ˜guɨ i̱ seengˋ fɨˊ Acaya caˈɨ́ˋ dsíirˊ yaaiñ˜ e lɨɨng˜ e caseáiñˈˋ capíˈˆ jo̱guɨ e nisíñˉ quiáˈˉ dseaˋ rúˈˋnaaˈ dseaˋ quiáˈˉ Dseaˋ Jmáangˉ i̱ tiñíingˉ i̱ seengˋ fɨˊ Jerusalén. 27 Jo̱ guiʉ́bˉ cajméeˋ i̱ dseaˋ íˋ uíiˈ˜ e caˈɨ́ˋ dsíirˊ e nijmɨcó̱o̱ˈr˜ i̱ dseaˋ rúiñˈˋ do lajo̱. Dsʉco̱ˈ jaléngˈˋ dseaˋ quiáˈˉ Dseaˋ Jmáangˉ i̱ lɨ́ɨngˊ dseaˋ Israel eáamˊ nɨcajmɨcó̱o̱ˈr˜ jaléngˈˋ dseaˋ quiáˈˉ Dseaˋ Jmáangˉ i̱ jaˋ lɨ́ɨngˊ dseaˋ Israel e laco̱ˈ teáˋguɨ casíñˈˋ yaaiñ˜ fɨˊ guiʉ́ˉ có̱o̱ˈ˜ Dseaˋ Jmáangˉ. Jo̱ uíiˈ˜ e lajo̱b lɨ́ɨˊ, jo̱baˈ jaléngˈˋ dseaˋ quiáˈˉ Dseaˋ Jmáangˉ i̱ jaˋ lɨ́ɨngˊ dseaˋ Israel dseángˈˉ ˈnéˉbaˈ lɨɨng˜ eeˋgo̱ jmɨcó̱o̱ˈr˜ jiéˈˋ jí̱i̱ˈ˜ quɨ́ɨˈr˜ jmɨɨ˜ có̱o̱ˈ˜ jaléngˈˋ i̱ dseaˋ Israel do. 28 Jo̱baˈ dsifɨˊ mɨ˜ nitéˈˊ e ta˜ e nijmeeˇe do e quiáˈˉ nijá̱a̱ˈˇa̱ dseaˋ quiáˈˉ Dseaˋ Jmáangˉ i̱ neáangˊ fɨˊ Jerusalén jaléˈˋ e caseángˈˊ do, jo̱guɨbaˈ nijúu˜u e ninii˜i fɨˊ España jóng, jo̱ lajeeˇ e iuunˉ fɨˊ e ngóoˊo fɨˊ jo̱, jo̱baˈ ɨˊ dsiiˉ e ningɨɨn˜n cateáˋ fɨˊ na fɨˊ Roma. 29 Jo̱ eáamˊ nɨta˜ dsiiˉ e mɨ˜ niguiéeˊe e niˈeeˇe ˈnʉ́ˈˋ fɨˊ na, eáamˊ guiʉ́ˉ nijméˉ Dseaˋ Jmáangˉ có̱o̱ˈ˜ jneaa˜aaˈ.\n30 Dseaˋ rúˈˋnaaˈ dseaˋ quiáˈˉ Dseaˋ Jmáangˉ, laˈeáangˊ có̱o̱ˈ˜ Fíiˋnaaˈ Dseaˋ Jmáangˉ jo̱guɨ laˈeáangˊ có̱o̱ˈ˜ e Jmɨguíˋ quiáˈˉ Fidiéeˇ e cuøˈˊ jneaa˜aaˈ e eáamˊ ˈneáangˋ rúˈˋnaaˈ do, jo̱baˈ lana mɨ́ɨˈ˜ɨ ˈnʉ́ˈˋ jmɨˈeeˇ e nijmɨcó̱o̱ˈˇ rúˈˋnaaˈ co̱lɨɨng˜ e nimɨ́ɨˈ˜naˈ Fidiéeˇ uii˜ quiéˉe. 31 Jo̱ mɨ́ɨˈ˜naˈ dseaˋ do e nijmérˉ íˋ jnea˜ jee˜ jaléngˈˋ dseaˋ i̱ jaˋ jáˈˉ lɨ́ɨngˋ júuˆ quiáˈˉ Fidiéeˇ i̱ neáangˊ fɨˊ lɨ˜ se̱ˈˊ Judea. Jo̱guɨ mɨ́ɨˈ˜naˈr cajo̱ e eáangˊ nilɨˈíingˆ ta˜ quiáˈˉ jaléngˈˋ dseaˋ rúˈˋnaaˈ dseaˋ quiáˈˉ Dseaˋ Jmáangˉ i̱ neáangˊ fɨˊ Jerusalén lají̱i̱ˈ˜ e quie̱e̱ˉ quiáˈrˉ. 32 Jo̱ ngɨˊ jo̱, song nicuǿˉ Fidiéeˇ fɨˊ, jo̱baˈ niguiéeˊbaa fɨˊ na jóng có̱o̱ˈ˜ juguiʉ́ˉ e niˈeeˇe ˈnʉ́ˈˋ, jo̱ lajo̱baˈ cuǿøngˋ líˋ jmiˈínˈˊn lajeeˇ se̱e̱ˉnaaˈ co̱lɨɨng˜. 33 Jo̱ mɨ́ɨˈ˜ɨ Fidiéeˇ i̱ cuøˊ e seengˋ dseaˋ juguiʉ́ˉ júuˆ røøˋ e güɨlɨseemˋbre có̱o̱ˈ˜ jaléngˈˋ ˈnʉ́ˈˋ lata˜.


Saison culturelle - 32vet GOUEL AL LEVRIOÙ E BREIZH\nGouel al Levrioù e Breizh zo deuet da vezañ, a-hed ar bloavezhioù, un emgav ha ne c’haller ket c’hwitañ warnañ evit ar re a blij al levrioù dezho e Breizh. Ur weladenn hag a zo ret evit an dud a vicher : levrdiourien, levraouegerien, sklolveuridi…\nDibar eo an abadenn-se e Breizh. E-pad un dibenn-sizhun e vez degemeret enni hogos an holl diez-embann eus ar vro, pe ez embannfent levrioù gallek pe levrioù brezhonek. Kalz a embannerien a ra e doare ma vo roet lañs d’o levrioù e-pad Gouel al Levrioù e Breizh. Un arrez a verzh eo, ur merk a dalvoudegezh, peogwir e teu di kalz a dud a zo e penn a-raok tachenn ar sevenadur. Ul lec’h eo ivez ma c’hall an dud a labour e bed al levrioù, ar skrivagnerien, al lennerien… kejañ an eil re gant ar re all ha kaozeal.\nBep bloaz, tost da 300 skrivagner, eus ar re anavetañ betek ar re zianav, a vez eno ivez war standoù a bep seurt. An holl ziskiblezhioù a vez kinniget war al lec’h (lennegezh, barzhoniezh, istor, yezhoniezh…) en hon div yezh, ar brezhoneg hag ar galleg.\nBrasañ levrdi Breizh eo e-pad daou zevezh ha berzh bras a ra gant miliadoù a weladennerien abaoe ouzhpenn tregont vloaz zo…\nSADORN 30 A VIZ HERE\n11e00 : Digoradur ar festival gant Nono, prezidant a enor an 32vet festival.\n12e00 : Abadenn sonerezh gant Typhaine Korr & Tangi ar Gall-Carré (kanaouennoù kenaozet diwar destennoù Anjela Duval)\n2eh00 : Abadennoù war-eeun eus ar festival gant Radio Kreiz Breizh\n2e30 : Pennadoù eus dielloù INA diwar-benn Anjela Duval\nE 1971 – 65 bloaz eo Anjela Duval – e oa bet ur sevener eus an ORTF, André Voisin, o filmañ ar vaouez sebezus-se evit an abadenn « Les Conteurs ».\n3e00 : Prezegenn war Anjela Duval gant Ronan ar C’hoadig eus ar gevredigezh Mignoned Anjela. Prezegenn e brezhoneg troet e galleg war ar prim gant skoazell binvioù.\n5e00 : Emgav gant Pierre Tangi en-dro d’e levr « Ici commence la musique du monde » (Amañ e krog sonerezh ar bed), war roudoù Xavier Grall\nSUL 31 A VIZ HERE\n10e30 : Skignet e vo an teulfilm « La métaphysique du berger » (Metafizik ar mesaer) gant Michaël Bernadat. Kinniget e vo gant istitloù e brezhoneg ha da-heul e vo emgav gant ar sevener.\nEus uhelgompezennoù Vercòrs da limboù traoñiennoù an Droma emañ Boris o klask tizhout e uhelvennad : ren ur vuhez mesaer, pell diouzh ar gevredigezh a vremañ ha diouzh he zeknologiezh loskus. Pep tra a cheñch pa vez ganet e vab gant an diaes m’eo deskiñ bezañ tad.\n12e00 : Abadenn sonerezh gant an delennourez Gwenola Roparz da-geñver embannadur he dastumad « Telenn Vreizh – Vol. 2 » (Les éditions Buissonnières, 2021).\n2e30 : Emgav gant Annie Ebrel p’eo embannet hec’h albom nevez « Lellig» (Coop Breizh, 2021).\n3e00 : Skignet e vo un teulfilm diwar-benn al ludresadennoù hag an tresadennoù er c’hazetennoù ha da-heul e vo un daol-grenn gant Nono diwar-benn « an tresadennoù en embann ».\n4e30 : Lennet e vo gant Louis-Jacques Suignard barzhonegoù tennet eus e zastumad « Bord an oabl / Le bord du ciel » (Goater, 2021) .\n5e00 : Abadenn ma vo roet prizioù Kêr Garaez\nA-HED AN DIBENN-SIZHUN…\nMediaoueg-kêr Karaez a vo war al lec’h ha lakaet e vo war wel al loreadezed o deus bet « prizioù ar romant gant kêr Garaez » abaoe 1999.\nDiskouezadeg tresadennoù ha ludresadennoù gant Nono hag e genseurted !\nKreizenn sevenadurel vreizhek Egin.


Skoazell:Fallvarchoù boas - Wikipedia\nAezet-tre eo fallvarchiñ, dreist-holl evit ar wikipediourion/ezed nevez-deuet d'ar raktres-mañ.\nKudenn ebet! Strebotiñ a ra an holl gwezh ha gwezh all.\nAmañ e kaver un nebeud alioù fur evit chom hep faziañ dre vras.\n1 Sevel pennadoù personel\n2 Krouiñ pennadoù a-dreuz\n4 Mont re bell\n5 Kemer re a-berfeted\nSevel pennadoù personel[kemmañ | kemmañ ar vammenn]\nBuhezskridoù. Diwall mat da chom hep sevel ur pennad diwar da-benn da-unan. Un holloueziadur eo Wikipedia ha n'eo ket ret kaout emvuhezkridoù pe buhezskridoù diwar-benn pep hini a labour war ar raktres. Mar fell dit reiñ da c'hoût piv out d'an implijerion/ezed all, gra kentoc'h dre sevel ur bajenn bersonel a-feson;\nPennadoù diwar-benn hoc'h embregerezh: gwelloc'h eo chom hep sevel pennadoù-skrid diwar-benn hoc'h embregerezh pe hoc'h implijer/ez rak diaezet e c'hell bezañ Chom neptu. Ouzhpenn-se e c'hello bezañ diverket buan ar pennad mar tenn d'un embregerezh dianv dre vras. Diouzh an tu all avat, ma'c'h eo brudet-meur a embregerezh, sur-mat e teuy unan bennaket all da sevel ur pennad diwar he fenn.\nKrouiñ pennadoù a-dreuz[kemmañ | kemmañ ar vammenn]\nKrouiñ pennadoù hervez gizioù ur geriadur: Un holloueziadur eo ar Wikipedia (Pennaenn gentañ) ha n'eo ker ur geriadur. Lenn ar pennad-mañ evit goût pelloc'h hag evit chom hep sevel pennadoù hervez doareoù ur geriadur: N'eo ket wikipedia ur geriadur; Tu zo avat da genlabourat ivez er wikeriadur e brezhoneg eno.\n(Gwelit ivez: Pemp politikerezh diazez)\nKrouiñ pennadoù doubl: A-raok sevel ur pennad nevez, klask goût buan-ha-buan hag-eñ n'eo ket bet krouet dija, marteze dindan un anv disheñvel. Pa gavez ur pennad bet krouet dija damheñvel ouzh an hini a felle dit sevel klask e wellaat hag e ledanaat seul wezh ma vez tu a-raok sevel ur pennad nevez all heñvel-tre outañ. Ret eo goût e vez enteuzet ha diverket pennadoù doubl peurliesañ.\nDiverkañ traoù talvoudus: bez e c'hell ur pennad bezañ bet savet fall ha bezañ talvoudus war un dro memestra. Kentoc'h evit skarzhañ ar pezh a gavez war-eeun, klask reizhañ ar skrid. Bez' e c'heller ivez reizhañ ha kemmañ ar rummadoù pe krouiñ rummadoù nevez evit rummata gwelloc'h ur pennad. Mar bez ret, a-raok diverkañ ul lodenn vras eus ur pennad, kae da gentañ da displegañ da abegoù war ar bajenn gaozeal ha gortoz un tammig. Bez' e c'heller ivez didroc'hañ an tamm bet savet fall hag e eilañ war ar bajenn gaozeal - adlec'hiet e vez an destenn neuze kentoc'h evit diverket da vat;\nDiverkañ traoù abalamour ma n'int ket neptu : Diouzh un tu e rank pennadoù ar Wipedia bezañ an neptuañ posubl. Pa gaver pennadoù tuek, klask o c'hempouezañ kentoc'h evit o skarzhañ war-eeun;\nDiverkañ hep kemenn a-raok: Bewech ma tiverkez un dra bennaket, skriv un diverradur a-raok enrollañ ar c'hemm da vat evit reiñ da c'hoût petra zo bet diverket ha perak, a-hend-all e c'hello an implijerion/ezed all krediñ e oa un taol-vandalerezh anezhañ;\nDiverkañ hep displegañ: Erbedet e vez displegañ ar rag hag ar perag eus ar c'hemmoù a vez kaset da-benn er pennad-mañ-'r-pennad, estreget munudoù ha reizhadennoùigoù bihan, ken en diverradur ken war ar bajenn gaozeal evit kemmoù meur;\nDiverkañ kaozeadennoù: Arabat diverkañ kaozeadennoù a-raok o diellaouiñ rak ul lodenn eus istor ar Wikipedia eo ar c'haozeadennoù. Bez' e c'heller naetaat pajennoù kaozeal pa zeuont da vezañ re hir met ret eo o diellaouiñ da gentañ, da skouer dre sevel ur bajenn ispsial gant an anv "Diell Kaozeadenn XYZ" hag eilañ warni an danvezioù bet lamet diouzh ar bajenn gaozeal orin;\nDiverkañ da bajenn gaozeal personel: Arabat skarzhañ danvezioù diwar da bajenn gaozeal personel a-raok o diellaouiñ ivez rak a-hend-all e c'hellfe implijerien/ezed all kompren ez eus bet tennet traoù zo kuit a-benn o c'huzhat.\nMont re bell[kemmañ | kemmañ ar vammenn]\nDoujañ re ouzh an aozer/ez": N'eo ket ret goulenn asant an hini ma oa bet boulc'het ar pennad gantañ/i bewech mar fell dit labourat warnañ pe e reizhañ. N'eus den ebet a gement zo perc'henn war ur pennad eus ar Wikipedia e gwirionez. Seven eo neoazh mont d'ar bajenn gaozeal ha displegañ da abegoù ha gortoz ma vije respontet dit a-raok kas da-benn kemmoù bras pe kemmoù a c'hellfe sevel tabut diwar o fenn;\nBurutellat e-lec'h embann: Diouzh un tu all avat e vez techet tud zo, dreist-holl er penn-kentañ, da vont da flepiñ ha da vurutellat diwar-benn munudoù e pennadoù zo kentoc'h evit labourat warne. N'eo ket ret kemenn pep kemm war ar bajenn gaozeal, dreist-holl reizhadennoù yezh pe reizhadennoùigoù sklaer all;\nBezañ re aonik: arabat kaout aon da reizhañ traoù ma vez ezhomm ha da lâret da soñj (en un doare seven atav, evel-just). Arabat kaout aon rak faziañ - strebotiñ a ra an holl a-wezhoù ha reizhet e c'hell bezañ pep tra war ar Wikipedia;\nTitloù direizh: reolennoù zo e-keñver an doare ma ranker sevel titloù ar pennadoù war ar Wikipedia. Lenn anezhe da gentañ. Ma vez savet fall titl ur pennad e c'hell bezañ reizhaet war-lerc'h memestra\nGwelit ivez: house style (da sevel).\nWikifiañ betek re: a-wezhoù e vez savet pennadoù hep liamm diabarzh ebet hag a rankont bezañ wikifiet, bez' e c'heller mont re bell ganti memestra ha wikifiañ betek re dre sevel liammoù diabarzh en ur pennad davet pennadoù all ha n'o deus netra da welet gant ar pennad-se.\nKemer re a-berfeted[kemmañ | kemmañ ar vammenn]\nBrezelekaat: ar c'henemglev eo pennaenn diazez pennañ mont-en-dro ar Wikipedia ha ne vez ket gwelet mat gant ar gumuniezh pa grog implijerion/ezed zo d'e implijout evit brezelikaat, ne vern evit peseurt abegoù e vefe;\nPennreolenn Niv. 4\nImplijout ar pajennoù kaozeal evit flepiñ: arabat implijout ar pajennoù kaozeal personel evit flepiñ diwar-benn traoù n'o deus netra da welet gant ar Wikipedia. N'eo ket ar pajennoù personel nag ur blog (deizlevr personel) nag ur chat (korn-flep) nag ur forom personel;\nMont e fulor pa gaver pennadoù savet fall: ur raktres war ar stern atav eo ar Wikipedia. N'eo ket peurachu ha n'eo ket disi. Ret eo chom sioul ha seven pa gaver fazioù - bras be vihan - ha klask o reizhañ evit gwellaat ar raktres hep mont e fulor ha reiñ kentelioù d'an implijerion/ezed all war un ton disevel. Arabat mont e fulor ivez pa vez kemmet pennadoù bet boulc'het pe bet labouret warne ganit, dreist-holl pa vez displeget abeg ar c'hemmoù.\nAdtapet diwar « https://br.wikipedia.org/w/index.php?title=Skoazell:Fallvarchoù_boas&oldid=1757216 »\nKemmoù diwezhañ degaset d'ar bajenn-mañ d'an 29 Gou 2017, da 20:40.


Aesc'hulos - Wikipedia\nAesc'hulos, delwenn varmor eus Mirdi ar C'hapitolum, Roma\nAesc'hulos (Αἰσχύλος, Aiskhúlos e gregach), a oa bet ganet en Eleusis en 526 kent J.K. ha marvet e Gela (Sikilia) e 456 kent J.K., a zo ur saver trajediennoù eus Henc'hres, ar c'hoshañ hini a zo deuet e oberenn betek ennomp.\n2.1 Oberennoù anavezet\n2.2 Oberennoù kollet\nGanet e oa Aesc'hulos en Eleusis en Attika, e lec'h ma veze lidet misterioù Eleusis, en un tiegezh brientinien. Gwelet a reas en e yaouankiz diwezh tirantelezh ar Beisistratided en Aten hag ar brezelioù medek. Kemer a reas perzh evel se en emgann Marathon (490) hag e hini Salamis e 480. Santout a reer levezon e anaoudegezh eus an emgannoù e lod eus e oberennoù evel Ar Bersed pe Ar Seizh enep Tebai. Kement-se avat n'eo ket disheñvel diouzh an holl geodedourien atenat a oa da gemer perzh er brezelioù paot a veze. Eñ e-unan, e-touez barzhed vras ar marevezh klasel, en deus bevet diorrodigezh demokratiezh Aten. Kavout a reer evel se er pezh-c'hoari anvet An aspederezed ar c'hentañ meneg a vefe deut betek ennomp eus ur « Galloud eus ar bobl ».\nEn ur pezh-c'hoari all, an Eumenidezed, e tanevell Aesc'hulos krouidigezh an Areiopagos, lez-varn karget da varn ar muntroù, ar pezh a seblant bezañ un doare da harpañ adreizhadenn Efialtes, e 462, a lakae galloudoù politikel an Areiopagos da dremen da Guzul ar Pemp-Kant). Prosezet e voe outañ d'ur mare bennak, a-hervez, abalamour m'en dije diskuliet sekredoù misterioù Eleusis, met dont a reas a-benn da vezañ gwennet. Goude savidigezh an Orestiezh, ez eas da Sirakuza, pedet gant an tiran Hieron. Lakaat a reas c'hoari eno ar Bersed hag e skrivas an Etnaed en enor d'ar geoded en doa digemeret anezhañ. Degas a ra en trajediennoù kemmoù zo vont da gemm o doare penn-da-benn. Da gentañ e oa un doare gwerz, ma veze danevellet pe drevezet dre jestroù kurioù un haroz bennak gant un aktour hepken. Daou aktour a vez lakaet gant Aesc'hulos war al leurenn, ar pezh a ro tu da zisplegañ an drama e-unan en un doare kempleshoc'h. Diwezhatoc'h ez eas da-heul Sofokles o lakaat tri aktour war un dro war al leurenn. Mervel a reas e Gela, e Sikilia, torret e benn, hervez ar vojenn, gant ur vaod a vije bet laosket da gouezhel war e benn moal gant ul labous preizh , en doa kredet e oa ur maen e oa.\nAsantiñ a reas Magistrated Aten e vefe c'hoariet e bezhioù-c'hoari goude e varv, ar pezh a oa un enor dibaot.\nAisc'hulou Tragōdiai epta/Aeschyli Tragoediae septem, 1552\nAesc'hulos en deus skrivet 73 pezh-c'hoari (pe 90, hervez mammennoù all) hag e 484 en doa gounezet e briz kentañ evit trajediennoù savet gantañ. Gounit a reas ar prizioù en Aten 13 gwezh en e vuhez. En e yaouankiz e kenstrive a-enep Pratinas, Frinikos ha Koerilos Aten, hag ur wezh arru koshoc'h gant Sofokles a drec'has anezhañ e 468.\nPeurliesañ e vez sellet outañ evel ouzh « krouer an drajedienn », hervez lavar G. Murray. Ar c'hemmoù en deus degaset o deus lakaet da ziwan an diviz hag un obererezh dramaek :\nO reiñ reolennoù resis d'an drajedienn\nO tispartiañ ar c'hoariva diouzh barzhegezh al lazioù-kanañ ;\nO tegas an divizoù hag an oberoù war al leurenn ;\nO tegas un eil aktour war al leurenn ;\nO tegas nevezadennoù er maskloù, en dilhad hag an doare da leurenniñ a eeunaas, ar pezh a zegase muioc'h a startijenn d'ar c'hoari.\nOberennoù anavezet[kemmañ | kemmañ ar vammenn]\nSeizh pezh-c'hoari hepken zo bet adkavet hag e ouzer e oa tennet 6 anezhe diouzh tetralogiezhioù o doa gounezet prizioù en Aten :\nAr Bersed (henc'hresianeg Πέρσαι, Pérsai), c'hoariet e 472 ;\nAr Seizh enep Tebai (henc'hresianeg Ἑπτὰ ἐπὶ Θήϐας, Heptà epì Thếbas), c'hoariet e 467 ;\nAn aspederezed (henc'hresianeg Ἱκέτιδες, Hikétides), c'hoariet e 463 moarvat ;\nan Orestiezh, c'hoariet e 458, a ya d'e ober :\nAgamemnon (henc'hresianeg Ἀγαμέμνων, Agamémnôn)\nAr Goefored (henc'hresianeg Χοηφόροι, Khoêphóroi)\nAn Eumenidezed (henc'hresianeg Εὐμενίδες, Eumenídes)\nPrometheus ereet (henc'hresianeg Προμηθεὺς δεσμώτης, Promētheùs desmōtēs) daoust ma n'eur ket peursur e voe savet gantañ.\nOberennoù kollet[kemmañ | kemmañ ar vammenn]\nAr pezhioù-se n'int ket ket adkavet, met e ouzer ez eus bet anezhe a-drugarez d'ar menegoù zo bet graet anezhe gant skrivagnerien all :\ntrilogiezh 467 : Fineus, Glaokos — Sfiñs (drame satyrique) ;\ntrilogiezh 463 : an Danaidezed, Egiptiz ;\ntrilogiezh 458 : Proteus (drama satirek) ;\ntrilogiezh Prometheus : Prometheus dieubet, Prometheus a zoug an tan.\nMiret ez eus bet ur bern arroudoù eus e oberennoù kollet. Bodet int bet gant Stefan Radt e trede levrenn Tragicorum Græcorum Fragmenta (Göttingen, 1984).\nAesc'hulos, Prometheus Ereet hag Ar Bersed, troet gant Youenn Drezen hag embannet e Gwalarn e 1928 gant koadengravadurioù gant Reun Kreston ha Jorj Robin ; adembannet "pajenn ha pajenn" gant Mouladurioù Hor Yezh, 2000.\nE 1928 ivez, e niverenn 15 Gwalarn, Jakez Riou a embann un danevell "Prometheus Ereet" (e koun Jorj Robin).\nPaul Demont et Anne Lebeau, Introduction au théâtre grec antique, Livre de Poche, coll. « Références », Pariz, 1996.\nAlain Moreau, Eschyle. La Violence et le Chaos, Les Belles Lettres, Pariz, 1985.\nJacqueline de Romilly, La Crainte et l'Angoisse dans le théâtre d'Eschyle, Les Belles Lettres, Pariz, 1971.\nStefan Radt Tragicorum Græcorum Fragmenta III, Göttingen, 1984.\nAnv un asteroidenn Eeo 2876 Aesc'hulos.\nAdtapet diwar « https://br.wikipedia.org/w/index.php?title=Aesc%27hulos&oldid=1775379 »\nMarvioù 456 a-raok J.-K.\nKemmoù diwezhañ degaset d'ar bajenn-mañ d'an 16 Du 2017, da 10:44.


Pajenn:Troude ha Milin - Ar marvailler brezounek.djvu/196 - Wikimammenn\nPajenn:Troude ha Milin - Ar marvailler brezounek.djvu/196\nnomp-ni hon teir hevel oc’h ar vugale-ze a lavarenn bremaik.\n— Ar pez a vezo a vezo, eme ar verc’h hena ; lavaret em beuz d’e-hoc’h brema petra a zo em spered ha war va c’haloun, hag ann dra-ze ne raio netra e-bed, me a c’hoar  er-vad, nemet e kement-se e vije bet gwelloc’h, me zonj, beva evel a reomp gant ar pez hor beuz ; a-walc’h eo, ha kalz a zo ha n’ho deuz ket c’hoaz kement ha ni, na tost zo-ken, hag a zo euruz evel-kent. Ne dalv netra e-bed d’in lavaret ann traou-ze d’e-hoc’h, va zad ; lakeat eo enn ho penn, ha ne c’hellinn. ket miret ouz-hoc’h da zimezi, pa ho peuz c’hoant. — Ha ma rofenn d’id ar pez as pe c’hoant da gaout, eme ann tad, ne aotrefez ket kennebeud gan-en ? — Eo, eme-z-hi, mar karfac’h rei d’in eur c’hillek aour hag a ganfe ker kouls ha killek all e-bed. — Va merc’h, eme ann dijentil, nemet e vezo\nkavet evit arc’hant, es pezo anezhan enn da lavar.\nAdtapet diwar « https://br.wikisource.org/w/index.php?title=Pajenn:Troude_ha_Milin_-_Ar_marvailler_brezounek.djvu/196&oldid=114305 »\nKemmoù diwezhañ degaset d'ar bajenn-mañ d'an 4 Meu 2018, da 22:35.


Lejioner roman - Wikipedia\n(Adkaset eus Lejionidi)\nHarnez al Lejioner roman er Iañ kantved goude J.-K. gant al lorica segmentata\nLejioner roman, fin an trede kantved.\nAl lejioner roman a oa ur soudard eus armeoù Roma gozh. En deroù e veze ur c'heodedad roman, dindan 45 bloaz, en em ganne war droad. Galvet e veze d'ar brezel keit ha ma veze ezhomm (e-pad mizioù tomm ar bloaz peurliesañ) hag e teue d'ar gêr ur wezh echu emgannoù ar bloavezh.\nGraet e veze miles ("soldier") pe legionarius anezhañ e latin.\nPa zeuas an arme roman da vezañ un arme a vicher e lakae an dud o anv el lejion evit 25 bloaz. Skañvoc'h e veze o anezioù e-pad ar pemp bloavezh diwezhañ.\nPa veze o kerzhet war dachenn an enbourien e touge pep lejioner e harnez (lorica segmentata pe aliesoc'h al lorica hamata), e skoed (scutum), e dokarn (galae), daou speg (ur pilum pounner hag unan skañv), ur c'hleze berr (ar gladius), ur gontell (pugio), ur rumm sandalennoù pounner (ar C'haligae), ur pakad gant e aferioù (Sarcina), boued evit war-dro pevarzek devezh, ur sac'had-lêr gant dour, peadra da geginañ, daou beul (Sudes murale) evit sevel palisade, hag ur bal pe ur baner aozilh.\nAdtapet diwar « https://br.wikipedia.org/w/index.php?title=Lejioner_roman&oldid=1822665 »\nKemmoù diwezhañ degaset d'ar bajenn-mañ d'an 10 Gen 2019, da 19:15.


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/284 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/284\n(18) hag e veliz Jesus, hag a lavare d’in : Hast, ha kea buhan er meaz euz a Jerusalem ; rag na gredfont ket an desteni a roi ac’hanoun. (19) Hag e liviriz : Aotrou, gouzoud a reont ho-unan penaos e laken er prizon hag e laken skourjeza er sinagogou ar re a grede enoud ; (20) ha pa oe skulliet goad da verzer (dest), Stefan, e oann ive va-unan eno, hag e consanten d’he varo, hag e oann o tiwall dillad ar re a laze anezhan. (21) Mes hen a lavaraz d’in : Kea ; rag me a gasso ac’hanoud gwall bell etrezeg ar Jentiled . . .\n(22) Beteg ar gomz-ze e selaoujont anezhan ; mes neuze e savjont ho mouez, en eur lavaret : Lam ar seurt den-ze divar an douar ; rag n’eo ket dign da veva. (23) Hag evel ma crient, ha ma c’hijent ho dillad, ha ma taolent poultren en ear, (24) ar c’habiten a c’hourc’hemenaz hen kas d’ar c’hastel, hag e c’hourc’hemenaz ma vije interrojet ha skourjezet gant ar walen, evit gouzout perag e crient evel-se a-enep dezhan.\n(25) Mes pa ho doe liammet anezhan gant lerennou, Paol a lavaraz d’ar c’hantener a oa eno : Ha permetet eo deoc’h skourjeza eur bourc’hiz roman, heb ma vez bet barnet ? (26) Ar c’hantener, o veza klevet kement-se, a ieaz d’hen lavaret d’ar c’habiten, en eur lavaret : Laka evez petra a ri ; rag an den-ze a zo Roman. (27) Neuze e teuaz ar c’habiten, hag e lavaraz dezhan : Lavar d’in, ha te a zo bourc’hiz roman ? Hag hen a respontaz : Ia. (28) Ar c’habiten a respontaz : Kalz a arc’hant eo bet coustet d’in dond da veza bourc’hiz a Rom. Ha me, eme Paol, a zo roman abaoe ma’z oun ganet. (29) Ar re eta a dlie hen skourjeza evit ober dezhan anzav, en em dennaz kerkent ; hag ar c’habiten ive a gemeraz aoun, pa velaz e oa Roman, hag hen doa lakeat hen liamma.\n(30) An deiz varlerc’h evel ma felle dezhan gouzoud evit petra e oa tamallet gant ar Judevien, e lekeaz hen diliamma, hag o veza kemennet da brinsed ar veleien ha d’an holl Sanhedrin en em assambli, e tigassaz Paol d’an traon, hag a lekeaz anezhan en ho c’hreiz.\nPAOL, o sellet stard ouz ar Sanhedrin, a lavaraz : Va breudeur, beteg-hen em euz bevet dirag Doue e peb coustians vad. (2) Var ar ger-ze,\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/284&oldid=125397 »


Pajenn:Le Gonidec - Bibl Santel pe Levr ar Skritur Sakr, eil levr.djvu/484 - Wikimammenn\nPajenn:Le Gonidec - Bibl Santel pe Levr ar Skritur Sakr, eil levr.djvu/484\nhoc’h : Ar Mâb na hell ôber nétrâ anézhan̄ hé-unan, ha na ra néméd ar péz a wél hé Dâd oc’h ôber ; râk kémen̄d a râ ann Tâd, ar Mâb a ra ivé ével-t-han̄.\n20. Râg ann Tâd a gâr ar Mâb, hag é tiskouéz d’ézhan̄ kémen̄d a râ : hag é tiskouézô d’ézhan̄ ôberiou brasoc’h égéd ar ré-man̄, enn hévélep doaré ma viot souézet-brâz hoc’h-unan.\n21. Râg ével ma teû ann Tâd da zazorc’hi ar ré varô, ha da rei d’ézhô ar vuez, ével-sé ar Mâb a rô ar vuez da néb a gâr.\n22. Hôgen ann Tâd na varn dén é-béd : râk péb barnédigez en deûz rôed d’ar Mab,\n23. Évit ma teûi ann holl da énori ar Mâb, ével ma énoron̄t ann Tâd. Nép na énor kéd ar Mâb, na énor kéd ann Tâd péhini en deûz hé gaset.\n24. É-gwirionez hel lavarann d’é-hoc’h, pénaoz piou-bennâg a zélaou va gér, hag a gréd enn hini en deûz va c’haset, en deûz ar vuez peûr-baduz, ha na zeû kéd er varn, hôgen tréménoud a ra eûz ar marô d’ar vuez.\n25. É-gwirionez hel lavarann d’é-hoc’h, pénaoz é teû ann heur, hag eo deûet, é péhini ar ré varô a glev mouéz Mâb Doué : hag ar ré a glevô a vévô.\n26. Râg é-c’hîz ma en deûz ann Tâd ar vuez enn-han̄ hé-unan, rôed en deûz ivé d’ar Mâb ar galloud da gaoud ar vuez enn-han̄ hé-unan :\n27. Hag en deûz rôed d’ézhan̄ ar galloud da varna, ô véza ma eo Mâb ann dén.\n28. Na vézit két souézet eûz a gémen̄t-man̄ ; râk don̄d a ra ann heur é péhini ar ré holl a zô er bésiou a glevô mouéz Mâb Doué :\n29. Hag ar ré hô dévézô gréat mâd a zavô évit mon̄d é dazorc’hidigez ar vuez ; hôgen ar ré hô dévézô gréat fall, évit mon̄t é dazorc’hidigez ar varn (G).\n30. Na hellann-mé ôber nétrâ ac’hanoun va-unan. Diouc’h ma klevann, é varnann : ha va barn a zô gwirion ; rak na glaskann két va ioul, hôgen ioul ann hini en deûz va c’haset.\n31. Ma rôann testéni ac’hanoun va-unan, va zesténi né két gwîr.\n32. Béz’ éz eûz eunn all hag a rô testéni ac’hanoun : ha gouzoud a rann pénaoz eo gwîr ann desténi a rô ac’hanoun.\n33. Kased hoc’h eûz étrézég Iann ; hag hén̄ en deûz rôet testéni d’ar wirionez.\n31. Évid-oun-mé né kéd eûz a eunn dén é kémérann testéni : hôgen ann dra-man̄ a lavarann évit ma viot salvet.\n35. Hén̄ a ioa eur c’hleûzeur leskidik ha lugernuz. Hôgen fellet eo béd d’é-hoc’h en em laouénaad évid eunn amzer oud hé c’houlou.\n36. Hôgen mé am eûz eunn testéni brasoc’h égéd hini Iann. Râg ann ôberiou en deûz rôet va Zâd ar galloud d’in da beûr-ôber ; ann ôberiou a rann, a rô ann desténi ac’hanoun, pénaoz ounn kaset gan̄t va Zâd :\n37. Ha va Zâd péhini en deûz va c’haset, en deûz hé-unan rôet testéni ac’hanoun : ha c’houi n’hoc’h eûz biskoaz kleved hé vouéz, na gwéled hé zremm\n38. Hag hé c’hér na joum kéd enn-hoc’h ; râk na grédit kéd enn hini en deûz va c’haset.\n39. C’houiḻid er Skrituriou, pa vennit pénaoz é kéfot enn-hô ar vuez peûr-baduz : hag hî eo a rô testéni ac’hanoun.\n40. Ha na fell kéd d’é-hoc’h don̄d d’am c’havout évit kaoud ar vuez.\n41. Na gémérann két va skéd eûz ann dûd.\n42. Hôgen hoc’h anavézet em eûz : ô véza n’hoc’h eûz kéd enn-hoc’h karan̄tez Doué.\n43. É hanô va Zâd ounn deûet, ha n’hoc’h eûz két va zigéméret : mar teû eunn all enn hé hanô hé-unan, é tigémérot anézhan̄.\n44. Pénaoz éc’h hellit-hu kridi, c’houi péré a zigémer ar skéd a zeû eûz ann eil d’égilé, ha na glask két ar skéd a zeû eûz a Zoué hép-kén.\n45. Na vennit két pénaoz eo mé a damallô ac’hanoc’h dirâk va Zâd : Moizez eo é péhini éma hô kortoz a damall ac’hanoc’h.\n46. Râk ma krédac’h é Moizez, é krédac’h ivé martézé enn-oun ; râk skrived en deûz diwar va fenn.\nAdtapet diwar « https://br.wikisource.org/w/index.php?title=Pajenn:Le_Gonidec_-_Bibl_Santel_pe_Levr_ar_Skritur_Sakr,_eil_levr.djvu/484&oldid=155072 »\nKemmoù diwezhañ degaset d'ar bajenn-mañ d'an 20 Du 2019, da 16:47.


Pajenn:Perrot - Bue ar Zent.djvu/318 - Wikimammenn\nPajenn:Perrot - Bue ar Zent.djvu/318\ndismantr dre ar rouanteleziou ; i eo a hij hag a zihij Kador sant Per, gant eur gounnar-ifern, en esper he diskar ; i eo o deus krouet, en o lochennou hudur, kement lezen fallakr a wask ar gristenien ; i eo o deus digaset lezen an divors (1884), evit dismantr an tiegeziou ; lezen ar skol dizoue (1882), evit koll ar vugale ; lezen an disparti (1905), evit mougan an Iliz.\nDastum a rê endro d’ezi ar vugale-all eus he oad hag e lake aneze da bedi ha da yun evelti. Da seiz vla, en harz treid skeuden an Itron-Varia, e reas le da chom hep kaout pried-all ebet war an douar nemet Hon Zalver Jezuz-Krist, hag adalek neuze e valeas, a gammejou bras, war hent\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/318&oldid=140576 »


War ur bazenn milourel stadunanat,e-pad ar Black History Month\nAr Black History Month, pe African-American History Month er Stadoù-Unanet Amerika, zo ul lid bloaziek a gaver e Kanada, Iwerzhon, an Izelvroioù, ar Rouantelezh-Unanet hag e Stadoù-Unanet Amerika. Kroget e oa evel un doare da zerc'hel soñj eus an dud pe darvoudoù pouezus en diaspora afrikan. Lidet e vez bep bloaz er Stadoù-Unanet hag e Kanada e miz C'hwevrer. Er Rouantelezh-Unanet, en Izelvroioù hag e Republik Iwerzhon e vez lidet e miz Here.\nNegro History Week (1926)[kemmañ | kemmañ ar vammenn]\nMammenn ar Black History Month a zo da glask e 1926 e Stadoù-Unanet Amerika. An istorour Carter G. Woodson hag ar gevredigezh Association for the Study of Negro Life and History o devoa embannet e oa eil sizhun miz C'hwevrer da vezañ an "Negro History Week". Ar sizhun-se a oa bet choazet dre ma oa hini ganedigezh Abraham Lincoln, d'an 12 a viz C'hwevrer, ha hini Frederick Douglass, d'ar 14 a viz C'hwevrer. An daou zeiziad-se a oa bet lidet gant an Afro-amerikaned abaoe fin an XIXvet kantved .\nAn aktour ha sevener filmoù Morgan Freeman hag an aktourez Stacey Dash o deus burutellet kreñv ar mennozh a embann ez eus ur miz resis evit lidañ istor ar re zu. Freeman en deus embannet, "I don't want a Black history month. Black history is American history." (Ne 'm eus ket c'hoant da gaout ur miz evit istor ar re zu. Istor ar re Zu eo an istor amerikan.)\nAdtapet diwar « https://br.wikipedia.org/w/index.php?title=Black_History_Month&oldid=1828928 »\nKemmoù diwezhañ degaset d'ar bajenn-mañ d'an 16 C'hwe 2019, da 14:11.


1 421 ann. (2018)\nEmsavadeg ar Bonedoù ruz: Allain Maillard, beleg katolik eus Lannejenn, a glaskas lakaat tud ar barrez da sevel .\nMelestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet e kanton ar Faoued ; e Bann ar Faoued e oa; miret ha brasaet e voe ar c'hanton e 1801 dindan anv Kanton ar Faoued ivez gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Mêlann en Arondisamant Pondi e 1800 .\n103 gwaz hervez marilhoù ar gumun , 111 hervez monumant Santez-Anna-Wened, 119 hervez monumant ar re varv (d.le. 4,81 % ag ar boblañs hervez an niveradeg bet graet e 1911. ) eus ar gumun, a gollas o buhez abalamour d'ar brezel .\n1940, repuidi-brezel: d'an 1 a viz Even 1940 e oa 250 repuad e Mêlann ;\ndaou zen eus ar Rezistañs a zo bet lazhet en un emgannig ouzh an Alamaned war hent Ar Faoued en noz etre an 3 hag ar 4 a viz Eost 1944. Nav den arall eus ar Rezistañs a gollas o buhez e-pad ar brezel ; d'an 23 a viz Mae 1945 e voe kavet korfoù marv daou anezhe e-tal gwikadell Porzh-Loeiz .\nD'ar 1añ a viz Kerzu 1921 e voe digoret ar burev-post .\nAdtapet diwar « https://br.wikipedia.org/w/index.php?title=Mêlann&oldid=1882082 »\nDernière modification le 27 Gou 2020, à 18:58\nKemmoù diwezhañ degaset d'ar bajenn-mañ d'an 27 Gou 2020, da 18:58.


Buhez ar Zent. pages 287, 288, 289, 290, 291. Encyclopédie Marikavel.\npages 287, 288, 289, 290, 291\nTriouec'hvet devez a viz Ebrel\nPennou-bras Jeruzalem o devoa kement a gâs ouz Jezuz, a vroude aneze gant e gomzou hag e oberou ken dishenvel diouz o re, ma klaskent an tu d'en em zizober anezan ar c'hentan ar gwellan.\nJudas, unan eus an daouzek o devoa e heuilhet epad an tri bla divezan, o welet e c'helle gonid eun draïg bennak o werzan e vestr d'e enebourien-touet, a reas an tol, troet ma oa gant an' arc'hant.\nD'ar Yaou-Garnblid eta, da hanter-noz, mevelien an Templ ha soudarded Pons-Pilat a bignas gantan da Jetsemani.\nJezuz a deuas da benn nent d'eze da gichen toull al liorz.\n- Otrou, eme Judas, me ho salud !\nHag e vriataas e vestr. Jezuz a lavaras d'ezan :\nHag o komz ouz ar re a heuillie an traïtour :\nHa, gant eur zell hepken, e tiskaras aneze d'an douar.\nPa oent dispontet ha savet adarre en o zav, Jezuz a c'houlennas oute :\n— Mes lavaret am eus d'ac'h eo me eo. Ha mar deo me an hini a glasket, lôsket ar re-man da vont en peuc'h.\n— Otrou, eme Ber, tennan rin ma c'hleze ?\nHa hep gedal, Per a droc'has e skouarn da unan eus mevelien ar beleg-bras, Malkus e hano.\n- Awalc'h, eme Jezuz da Ber, laket ho kleze en e c'holo, rak an nep piou bennak a 'n em zervijo eus ar c'hleze a varvo dre ar c'hleze. Ma karfen pedi ma Zad, e tigasfe d'in ouspen daouzek rummad êle ; mes penôs e teuje neuze ar Skrituriou da wir ? Enne eo merket an holl dreo-man.\n- Deut oc'h war ma lerc'h, evel pa vijen bet eul laer, gant ho klezeier hag ho pizier. Koulskoude e oan bemde azezet en ho touez o prezek en Templ, ha n'ho peus ket kroget warnon. Mes houman eo hoc'h heur ha hini Satan, ho mestr.\nAn diskibien a dec'has, ha Jezuz a chomas e-unan etre daouarn e enebourien, a stlejas anezan da di ar veleien vras.\nHananus, ar beleg-bras, neve roët gantan an dilez eus e garg, a zigemeias da gentan Jezuz, da c'hedal ma vije bodet pennou-bras Jeruzalem en ti Gaïphas, e vab-kaer.\nN'en devoa netra da welet aman. Koulskoude, e kavas e oa a-zoare evitan ober eun tammik enklask war diskibien ha war gelennadurez Jezuz. Jezuz a respontas d'ezan :\n- Komzet am eus dirak an holl, goulennet digant ar bobl. Hananus a oe stouvet brao e c'henou d'ezan gant ar ger-ze. Unan bennak eus e vevelien, evit lemel ar vez diwarnan, a zistagas eur skouarniad gant Jezuz.\n- M'am eus komzet fall, diskouezet d'in, ha m'am eus komzet mat, perak e skoet ganin ?\nE keit-ze. ar pennou-bras eus kêr, ar re, da vihanan, a oa bet amzer da gas kelou d'eze, a oa en em zastumet en ti Gaïphas, ar beleg-bras en karg. Jezuz a oe digaset dirake. Kerkent, ha ma tigoras ar prosez, oa es gwelet penôs e troje an treo. Jezuz a oa barnet arôk e glevet. Ar c'hiz a oa da zisplegan, da gentan, kement tra a c'hellje ober vad d'an hini tamallet; mes aman ne oa advokad ebet.\nTestou fôz, avat, a deuas; pa ve arc'hant, e ve kavet ar pez a gerer aneze. Kaïphas a glaskas tennan dioute eun dra bennak, mes o c'homzou a 'n em zislavare. 'Benn ar fln e teuas daou hag a 'n em gleve :\n- Ni hon deus e glevet o lavaret : Me c'hall diskar Templ Doue hag e zevel a neve en tri devez.\nN'eo ket evelse eo en devoa lavaret Jezuz-Krist; an daou dest o devoa komprenet fall; eleiz a dud zo hag a gompren du elec'h gwenn. Jezuz-Krist en devoa lavaret :\n- Diskaret an Templ-man, hag en tri devez me hen savo a neve. Ar pez n'eo ket henvel.\n- Ne respontez netra ? eme Gaïphas.\n- En hano an Doue beo, eme Gaïphas, me da bed ha da asped, lavar d'imp ha bezan ont ar C'hrist, Mab an Doue binniget, pe nan out ket ?\n- Ya ! eme Jezuz, hen lavaret ho peus, bezan on, hag eun devez a deuio, e welfet mab an den, an hini a gomz ouzoc'h breman, azezet en tu deou d'an Holl-C'halloudeg, o tiskenn war goabrennou an nenv. Hen, an hini a varner, a vezo neuze o varn.\n- Dleet eo ar maro d'ezan ! Awalc'h hon deus hlevet !\nDiou heur bennak e c'helle bezan. Ar varnerien a yeas d'o gwele; Jezuz a oe lôsket dindan galloud mevelien an Templ. Krainchat a rent outan, skouarnata rent anezan, skei a rent gantan hag e c'hoarzent hag e c'houlennent : « Piou en deus skoët ganit ? » A greiz an dismegansou-ze. Jezuz a zavas e zaoulagad da zellet; ouz Per, men diaze e Iliz, a oa o paouez e nac'h a-benn ter gwech : mevelien an Templ o devoa skoët en e benn, mes Per en devoa skoët en e galon.\nEur zell eus ar Mestr a oe awalc'h evit ober d'an abostol dont ennan e-unan ha mont eus porz ar beleg-bras en eur ouelan.\nWar-dro c'houec'h heur e c'helle bezan. Konsailherien Jeruzalem a 'n em vodas adarre. En dro-man, ne oa kouls lavaret, hini ebet aneze o vankout. Abaoue m'oa kouezet o bro dindan galloud ar Romaned, ar Judevien n'o devoa mui ar gwir da lakat eun den d'ar maro. Gouarner Rom hen mire evitan. Pennou-bras Jeruzalem eta, goude bezan kondaonet Jezuz evel eun touer-Doue. n'en em zastumont, eun eil gwech, nemet evit en em glevet war an doare gwellan da gamer evit lakat ar gouarner, Pons-Pilat, da vezan a-du gante hag e zougen da gondaoni Jezuz d'ar maro, evel den a zizurz.An eil bodadeg-man ne badas ket pell, ha raktal en em lakjot en hent da vont gant ar prizonier warzu Lez-Antonia, elec'h ma oa ar gouarner o chorn, epad amzer Fask. Tremen a rejot ebiou an Templ. Judas, o welet penôs e troe an treo, a grogas ar c'heun en e galon, a stlapas, war leur an Templ, an arc'hant en devoa bet evit e varc'had euzus, hag a yeas d'en em grougan.\nSeiz heur bennak e c'helle bezan p'en em gavjot dirak lez Pons-Pilat. Heman a oa eur pagan. Evit ar Judevien, ti eur pagan ha ti eun aneval a oa henvel; pec'hed a oa mont ebarz. Den ebet eta ne lakas e zeuliou war dreujou lez ar gouarner; o Fask o devoa da ziawall, gant aon d'en em zôtran. Pa n'hellent ket mont en ti, en em lakjont da youc'hal diwar an hent. Pons-Pilat a deuas war dreuz e zor.\n- Petra glasket gant an den-ze ? emezan.\n- Ma ne vije ket bet eun torfetour, ne vijemp ket et d'hen digas d'ac'h.\n- Kemeret anezan 'ta, ha barnet anezan hoc'h-unan, eme Bilat, en eur ober gwap aneze.\n- Mes, emeze, ni n'hon deus gwir ebet da lakat eun den d'ar maro. Ni hon deus e gavet o lakat trouz dre ar vro. Difenn a ra paean an tailhou da Zezar ha lavaret a ra eo ar C'hrist, ar Roue !\nPilât a ouie, dre e ofiserien, ne oa ket gwir al loden gentan, da vihanan, eus an damalladen.\n- Te eo roue ar Judevien ? emezan.\n- Ma rouantelez, eme Jezuz, n'eo ket eus ar bed-man ! Roue on ha deut on er bed evit rei testeni d'ar wirione !\n- Petra eo ar wirione? eme Bilat. Hag ar penn skanv 'zo anezan a yeas er-mêz hep gortoz ar respont.\n- Ne gavan netra da damall d'an den-ze, emezan d'ar Judevien.\nAbsolvet oa eta Jezuz gant an hini en devoa galloud warnezan. Mes kerkent e savas youc'h.\n- Ne glevez ket ? eme ar gouarner. Mes komz 'ta !\nPilât a garje bezan gwelet Jezuz o 'n em zifenn e-unan; den ne ouie komz evel ma ouie hen. Mes Jezuz ne lavaras ger, ha Pilât a chôme sebezet.\n- Lakat a ra trouz da zevel, a lavaras unan bennak, adalek ar Galile betek aman.\nAr gouarner, o klevet hano eus ar Galile, a zavas e benn. Eur guden diês da ziluian a oa kouezet etre e zaouarn. Rak, eus eun tu, e oa eun tamm lealded bennak en e galon, hag eus an tu-all, en devoa ive c'hoant da vezan arru mat gant an holl. Kredi reas gallout eu em denn o kas e brizonier da Herodez, a oa en Jeruzalem en deiou-ze.\nHerodez a oa roue ar Galile, lazer Yan-Vadezour, den an hudurnez. Jezuz a oe bras dirakan. C'hoant gwelet burzudou en devoa : ne welas netra. Jezuz ne gomzas ket zoken outan. Herodez, evit en em venji, a wiskas d'ezan eur vantel wenn, mantel an dud diskiant, hag a gasas anezan endro da Bilat : « Gra 'vel a gari outan ! » Nag er Jude, nag er Galile, Jezuz n'en devoa grêt nep droug.\nPons-Pilat, pa welas Jezuz o tizrei d'e Iez-varn, a oe nec'hetoc'h evit biskoaz : n'eo ket evit rei eun urz. E wreg, eur baganoz koulskoude, a gasas kemennadurez d'ezan : « N'eo ket mat e vefe netra, emezi, etrezoc'h hag an den just-se, rak enkrezet bras on bet, abalarnour d'ezan, en eun hunvre am eus bet en noz tremenet ! »\nPilat a glaskas neuze damesat ar bobl. Lakat a reas Jezuz kenver ha kenver gant Barrabas, hag e c'houlennas digant ar Judevien :\n- Pehini eus an daou-man a zilivrin d'ac'h gant goueliou Pask ?\n- Barrabas ! emeze, touellet ma oant gant pennou-bras kêr a 'n em zile etouez an dud hag a lake pennadou enne.\n- Petra rin eta da Jezuz ?\n- Kaset anezan d'ar maro !\nPilat a c'houlennas dour hag a walc'has e zaouarn en eur lavaret :\n- Evidon-me zo didamall diouz gwad an den-ze An dra-ze a zell ouzoc'h !\nAr Judevien a youc'has : « Ra gouezo e wad warnomp ha war hon bugale ! »\nPilat a roas urz da skourjezan ar prizonier : « Marteze, emezan, p'e welfont leun a wad, e teufont da gaout true outan. »\nAr skourjezerien, goude bezan grêt eus korf Jezuz eur gouli eus ar penn d'an treid, a lakas eur vantel ru war e skoa, eur gurunen spern war e benn, eur benduen en e zorn; hag e stouent dirakan d'e wapât. eu eur lavaret : « Salud. roue ar Judevien ! »\nPilat a gemeras Jezuz hag a ziskouezas anezan er stumm-ze d'ar bobl, en eur lavaret :\n- Ecce Homo : Setu aze an den ! Ar bobl a respontas :\n- Staget-han ouz ar groaz I Staget-han ouz ar groaz !\n- Krusiflet-han hoc'h-unan neuze; evidon-me ne gavan netra da damall d'ezan !\n- Ni hon deus eul lezen, ha herve al lezen-ze e tle mervel, p'eo gwir en deus lavaret e oa Mab Doue.\n- Eus pelec'h out ? emezan.\nPilat ne oa ket bet chomet, ar wech-all, da c'hortoz respont Jezuz; breman Jezuz, d'e dro, ne fell ket d'ezan respont d'e c'houlenn. Hag ahend-all, ne dalv ket ar boan respont. Ar gouarner a oar treo awalc'h pell zo, mes eur c'hrener eo.\n- Petra, emezan, ne lavarez ger ebet ? N'ouzout ket am eus ar c'halloud d'az stagan ouz ar groaz pe d'az lezel da vale ?\n- N'az pije bet galloud ebet warnon-me, ma ne vije ket bet roët d'it eus krec'h; mes an hini en deus ma laket etre da zaouarn a zo kablusoc'h evidout.\n- Ma lôsket anezan da vale, a youc'h ar bobl diwar an hent, ne vefet ket mignon da Zezar, rak an hini a glask bezan roue a zo enebour da Zezar.\n- Setu aze ho roue, emezan.\n- Nan ! Nan ! Staget-han ouz ar groaz !\n- Stagan ho roue ouz ar groaz ? eme Bilat.\n- Nolumus hune regnare super nos : Ni ne fell ket d'imp e renfe hennez warnornp ! Ni n'hon deus roue-all ebet nemet Sezar !\nAr bobl judev en devoa gonezet e brosez. Pilat, gant aon da goll e blas. a lavaras da Jezuz :\n- Staget e vezi ouz ar groaz : Ibis ad crucem !


Kaozeal:Tristan hag Izold (Langleiz) - Wikipedia\nKaozeal:Tristan hag Izold (Langleiz)\nMojenn vrezhon pe geltiek kentoc'h ? A galon--Prieladkozh (kaozeal) 8 Gwe 2014 da 08:52 (UTC)\nKeltiek, evel-just. Hervez Le Morte d'Arthur e oa La Beale Isoud merc'h da Anguish (Angus), roue Iwerzhon, ha d'ar rouanez Isoud ; euredet e voe da Varc'h, roue Kernev-Veur, ha karet gant Tristan daoust dezhañ bout dimezet da "Izold he Daouarn Gwenn" (Iseult Blanchmains), anezhi merch ar roue Hoel a Vreizh ha c'hoar ar marc'heg Sir Kahedin. – Lagad Zoltec (kaozeal) 31 Mae 2017 da 14:12 (UTC)\nAdkas a-dreuz ?[kemmañ ar vammenn]\nPa venner kaozeal dwb ar bajenn Tristan hag Izold ez erruer amañ, neuze : 2 bennad, 1 bajenn "Kaozeadenn" hepken eta, ar pezh a zo mantrus rak evezhiadennoù zo da skrivañ war ar bajenn a vank (ditouroù faos, daveenn ebet, galleg, hag all). — Lagad Zoltec (kaozeal) 31 Mae 2017 da 14:25 (UTC)\nAdtapet diwar « https://br.wikipedia.org/w/index.php?title=Kaozeal:Tristan_hag_Izold_(Langleiz)&oldid=1749865 »\nKemmoù diwezhañ degaset d'ar bajenn-mañ d'an 31 Mae 2017, da 14:25.


Menez Kador - Wikipedia\nUhelder 384,91 m\nAradennad venezioù Menez Are\nMenez Kador pe c'hoazh Tuchenn Gador pe c'hoazh Torgenn Gador, pe Tuchenn ar Mouilc'hi, a zo eil beg uhelañ Breizh. E Menez Are emañ. War hanter emañ etre kumun Boneur e Kernev ha Sizun e Leon. Hervez an enklask diwezhañ e tap 384,91 m.\nGraet e vez Roc'h ar Gudonezed eus ar c'hleger a zo e penn krec'h ar menez. War ar c'hartennoù kozh gallek e veze kavet gwechall ar stumm Signal de Toussaines, ne oa nemet ar ger tosenn pe tuchenn treuzkomprenet.\n(br) Douaroniezh Breizh, Menezioù Breizh\n↑ E-barzh "E Skeud Tour Bras Sant Jermen", gant Yeun ar Gow ( eil emb. Al Liamm, 1978, p. 14.) e lenner : Pa seller etremek ar c'hreisteiz, he deus doare Tuchenn Sant Mikael da vezañ stag ouzh Tuchenn ar Mouilc'hi, anvet c'hoazh Menez Kador. —\nAdtapet diwar « https://br.wikipedia.org/w/index.php?title=Menez_Kador&oldid=1820971 »\nKemmoù diwezhañ degaset d'ar bajenn-mañ d'an 10 Gen 2019, da 11:59.


Hassan Gouled Aptidon - Wikipedia\nHassan Gouled Aptidon\nHassan Gouled Aptidon (ganet marteze d'ar 15 a viz Here 1916 - 21 a viz Du 2006) a oa ur politikour eus Djibouti, bet prezidant kentañ ar vro.\nE 1974, pa oa c'hoazh Djibouti un drevadenn c'hall anvet Territoire français des Afars et des Issas, e c'halvas da votiñ evit François Mitterrand. D'ar 27 a viz Even 1977 e teuas da vezañ prezidant kentañ Djibouti.\nE 1981 e tisklêrias e oa e strollad politikel, an RPP (Rassemblement Populaire pour le Progrès), an hini nemetañ aotreet e Djibouti. D'ar memes bloaz e c'hounezas evel-se dilennadeg an 12 a viz Even gant ouzhpenn 84% eus ar mouezhioù. Gounit a reas an dilennadegoù da heul daoust ma voe aotreet ar strolladoù politikel all e 1992. Ne lakaas ket e anv e dilennadeg miz Ebrel 1999 hag a voe gounezet gant e niz, Ismail Omar Guelleh. Kuitaat a reas e garg d'an 8 a viz Mae 1999.\nHassan Gouled Aptidon · Ismail Omar Guelleh\nAdtapet diwar « https://br.wikipedia.org/w/index.php?title=Hassan_Gouled_Aptidon&oldid=1457184 »\nKemmoù diwezhañ degaset d'ar bajenn-mañ d'an 3 Ebr 2013, da 23:39.


Alan Veur | Becedia\nPinvidik ha galloudus awalc’h e oa Breizh dindan ren ar roue Salaün (857-874). Pa varvas hennezh avat e krogas ur prantad brezelioù diabarzh etre e vuntrerien, Gurwant kont Roazhon ha Paskweten kont Gwened. Pa varvas an daou gevaezour d’o zro, war-dro 876-877, e kendalc’has o hêred gant ar brezel : Yudikael, priñs Poc’her diouzh un tu, hag Alan, kont Gwened ha Naoned, diouzh an tu all. En em glevout a rejont e diwezh ar bloavezhioù 880 evit gallout talañ ouzh ar Vikinged. Fin voe da vat gant an drailh tro-dro da hêrezh Breizh pa varvas Yudikael e 890 ha pa voe anavezet Alan gant an holl da roue ar Vretoned. An hini diwezhañ eus rouaned Breizh anavezet gant ar Franked e voe-eñ.\nPilet e voe ur bagad Vikinged gant Alan Veur e Kistreberzh war-dro 888-890. Alese e krogas ur prantad peoc’h a badas seitek vloaz. Ne ouzer tost netra diwar e ren avat pa ne chom ganeomp nemet ar seizh karta bet sinet gantañ e-unan.\nMervel a reas Alan Veur e 907. Anv a gaver eus e vab Rudalt, kont Gwened. Ne zeuas ket Rudalt da vezañ roue Breizh avat rak Gourvaelen, kont Kerne, an hini oa mestr e Breizh abaoe marv Alan betek 913, ha pa ne oa ket roue hennezh kennebeut all.\nPa voe disoc’h prantad ar Vikinged e Breizh e 936 e teuas Alan Varvek da vezañ mestr war ar vro, un dug anezhañ ha n’eo ket ur roue ken. Mab da Vazhuedoi kont Poc’her ha d’unan eus merc’hed Alan Veur e oa hennezh.\nChédeville André et Guillotel Hubert, La Bretagne des saints et des rois, Roazhon, Ouest-France, 1984


Arzourien klozet : krouiñ gant ar spi da vezañ distro buan war al leurennoù\nNullet eo an holl sonadegoù hag an abadennoù. Ar c’henfinañ a zo ur mare diaes evit an arzourien dre vras. Lod a denn gounid memestra deus ar prantad-se da grouiñ hag aozañ tonioù.\nPublié le 04/04/2020 à 10h31 • Mis à jour le 12/06/2020 à 12h40\nTangi Le Gall-Carré ha Typhaine Corre o seniñ "Pleget 'm eus va c' hein rak ur bompinell" gant Georges Brassens, klozet en o zi. • © DR\nMarteze ho peus bet tro da welet war ar rouedad sokial Facebook "Pleget 'm eus va c' hein rak ur bompinell"/ "Je me suis fait tout petit", kanaouenn Georges Brassens, kanet e brezhoneg gant Typhaine Corre ha sonet gant Tangi Le Gall-Carré ouzh an akordeoñs. An daou arzour, a zo klozet asambles e Plougerne (29).\n"C’hoant hon eus bet kinnig un dra bennak ispisial d'an dud", a lavar ar ganerez. Bezañ kenfinet en deus roet an digarez d'ar c'houblad labourat asambles war ar ganaouenn-se, lakaet e brezhoneg gant Mark Kerrain. Sañset e sonont dirak ur publik. A-se o deus graet dirak ur webkam, evit ur publik kenfinet evelto.\n"Pleget 'm eus va c'hein rak ur bompinell"\nUn "temz spered krouiñ"\nDibaoe penn-kentañ ar c'henfinañ ez eus bet embannet un toullad videoioù gant Tangi Le Gall-Carré war e bajenn Facebook, gant tonioù nevez savet pe nevez aozet.\nBoas e vezan war an hentoù, a zispleg soner arkodeoñs ar strollad fest-noz Startijenn. Kazi bep dibenn-sizhun e sonan war al leurennoù ha pleustradegoù am bez e-pad ar sizhun. Aze em eus amzer sonaozañ tonioù.\nBezañ klozet a lak anezhañ "en un temz spered krouiñ", "rak n'ez eus ket gwask keñver an amzer".\nTangi Le Gall-Carré o seniñ en e di\nAnken evit an hañv da zont\nEvit ar gomedianez ha kanerez Typhaine Corre n’eo ket ken anat. "Labourat a ran war ar c’hoariva dreist-holl. Setu eo diaesoc’h krouiñ er mare-mañ", a lavar deomp ar vaouez yaouank. Ezel eo deus strollad Ar Vro Bagan. Kalzig deizadoù en doa ar strollad c’hoariva da gaout.\nAr pezh a zo diaes evit an arzourien eo gouzout penaos e troio an traoù er mizioù a zeu. O holl deizadoù a zo bet nullet er sizhunvezhioù tremenet ha ne ouezont ket c’hoazh ma vo dalc’het ar gouelioù bras e Breizh e-pad an hañv, ar prantad lec’h ma reont darn vrasañ o c’hachedoù sañset.\nKomperien ha kenlojerien\nMemes trubuilhoù a zo gant sonerien ar strollad TekMao. An triad binioù bras-bombard-elektro, a ginnig ur c’hemmesk etre tekno ha sonerezh Breizh. E festoù-noz pe e "free parties" e c’heller klevet anezho sañset. Met o holl deizadoù zo bet nullet e miz Meurzh hag e miz Ebrel.\nAn tri soner a zo mignoned ha kenlojerien ivez, en un ti e Gwineventer (29). E-pad ar goañv e oant kroget da adneveziñ o "set", gant un hanter a donioù nevez. Profitañ a reont deus ar prantad kenfinañ da beurlipat anezho.\n"Seniñ a reomp muioc’h, met pas kalz muioc’h kennebeut. Ur bern traoù hon eus d’ober setu ma gemeromp amzer d’hen ober", a lavar Gweltaz Foulon, beat-boxer ha ouzh ar mekanikoù er strollad. Sevel videoioù, enrollañ tonioù, lakat a-nevez o lec'hienn internet... Ur renabl labourioù n'o deus ket atav amzer da gas da benn boazh.\nMall pignat en-dro war al leurennoù\n"Nebeutoc’h a wask hon eus dre ma ‘z eus bet nullet ar sonadegoù", a zispleg an talabarder Malo Breton. Setu ma reont nebeutoc’h a bleustradegoù. Evit Malo Gentil, soner binioù bras, n’ez eus "ket kement a awen" o vezañ klozet. A-du eo ar Malo all gantañ: "Nebeutoc'h a levezonioù deus an diavaez hon devez, gant sonerezh nevez a c'hellfer klevet e sonadegoù, kaozeadennoù hon dije gant sonerien all".\nPres a zo war Malo Gentil, Malo Breton ha Gweltaz Foulon, tri soner ar strollad TekMao c'hoari dirak an dud adarre. • © Quentin de la Morván\nMall a zo warno distreiñ war al leurennoù ha kinnig o zonioù nevez. Evel Typhaine Corre ha Tangi Le Gall-Carré, o deus spi e vo dalc’het ar festivalioù e-pad a hañv. "Mankout a ra deomp c’hoari dirak an dud", a lavar an tri soner yaouank, "ober un live facebook n’eus ket ar memes blaz memestra !"\ncopier le lien https://france3-regions.francetvinfo.fr/bretagne/arzourien-klozet-krouin-gant-ar-spi-bezan-distro-buhan-war-al-leurennou-1811282.html\ncoronavirus/covid-19 santé société culture bretonne culture culture régionale\n3 Cybersécurité. L’Agence nationale de la sécurité des systèmes d’information va s'implanter à Rennes\n5 80 bovins maltraités retirés à leur éleveur. "Quand les animaux ne vont pas bien, c'est que l'éleveur ne va pas bien"\nAccueil > Bretagne > Arzourien klozet : krouiñ gant ar spi da vezañ distro buan war al leurennoù


Desket o deus da Herakles an doare da embregañ ar c'hezeg ha d'en em gannañ gant armoù. Kemer a reont perzh en ergerzhadenn an Argonaoted hag e chaseadenn war-lerc'h hoc'h-gouez Kalydon. En em gannañ a reont ouzh Theseüs en devoa skrapet o c'hoar Elena. Skrapañ a reont merc'hed Leukippos, Foibe hag he c'hoar Hilaeira, hag en emgannañ ouzh o c'hendirvi Idas ha Lynkeüs an Argonaot, a varv en emgann , ha Kastor da-heul.\nAdtapet diwar « https://br.wikipedia.org/w/index.php?title=Dioskured&oldid=1766845 »\nKemmoù diwezhañ degaset d'ar bajenn-mañ d'an 29 Eos 2017, da 11:56.


Kevredigezh Kembre-Breizh: Aerouant sav-e-lost?\nT-cheurtoù ha tasoù nevez ar Gevredigezh Kembre-Breizh a vo da brenañ evit ar wech kentañ en Eisteddfod Vroadel e bro y Bala.\nPriz an T-cheurt eo £8, ha priz an tas £4.50 pe 2 evit £8\nMar bezit en Eisteddfod, arabat mont d'ar gêr hep prenañ meur a hini!\nAn dresadenn war tasoù nevez ha T-cheurtoù nevez ar gevredigezh a c’hallfe feukañ ar re a lavar e tegas mezh da Gembre tresañ an aerouant ruz hep na vefe savet e lost. Hervez kont e voe breutaet an afer-se un nebeud bloavezhioù zo, pa oad o klask dibab un arouezlun evit Kerdiz. War a lavarer, ur pennad a oa bet embannet war ar gelaouenn The Western Mail o c’hoapaat aerouantoù o lostoù war ziskenn.\nEz istorel, avat, ne oa tamm diforc’h ebet ha savet e oa lost aerouant Kembre pe ne oa ket. N’eo ket savet lost an aerouant war ardamez Harri (Henry) VIII, hag evel-se emañ ivez an hini war ardamez kêr Aberystwyth.\nRaktres an tasoù hag an T-cheurtoù nevez a zo da werzhañ gant ar Gevredigezh Kembre-Breizh a ziskouez an aerouant, un ardamez kembreat, hag an erminig.\nDalc’hit soñj da brenañ un T-cheurt hag un tas war tachenn an Eisteddfod. Krediñ a c’haller e vo klask war tasoù kozh ar Gevredigezh a-benn nebeut rak peurwerzhet int bet ha freuz-stal zo bet e ti an hini o c’henderc’he.\ntagioù aerouant, Eisteddfod y Bala, erminig, T-cheurt, tas


Fenoz, prezegenn e ti Bro Danmark : Lezenn Jante pe an izelegezh lorc'hus\n28/02/2006 | Lien permanent | Commentaires (0)\nUr barrad erc'h zo bet bremaik. Ha bremañ emañ an heol o parañ adarre. Kresket broustoù ar magnolia soulangeana. Kresket ar geotenn a-nevez ivez. A-benn un nebeud devezhioù e vo ret bountañ war an douzerez adarre.\nKresket ar c'hinvi e-pad ar goañv spontus . Ur bern labour a vo o tennañ anezhañ kuit. Aet on skuizh gant an enep-kinvi. Ker ruz ar c'henderc'had-se forzh penaoz. Dav e vo din skilfañ ha rastellat !\nKlasket penaoz en em zizober diouzh un neizh gwesped zo dindan hol letonen. Kavet al lec'hienn-mañ, http://users.swing.be/entomologie/Guepes.htm savet gant ur paotr eus Belgia, aet sod gant an amprevaned-se. War a lavar, int talvoudus peogwir e vouedont o re vihan gant preñvedenned amprevaned all. Hervezañ eo dañjerus evelato ar gwesped a zo o chom dindan an douar. Hogen ne zeuont er memes toul er bloaz da heul. Setu netra d'ober panevet stoumañ an toul.\nKlevet un dro-gamm, dellezek eus Alanig, evit en em zizober diouzh ar melc'hwed hag ar maligorned. Ar re-se a zebr ho pleunioù evel pa vijent saladennoù. En un abadenn TV e oa kontet. Sot gant ar bier eo ar re-se, a-hervez. Setu n'eus nemet lakaat ur werenn en douar ha leuniañ anezhi gant an evaj-se. Dont a raio al loenigoù da evañ betek touell penn ha kouezhañ e-barzh ha beuziñ. N'eo ket tener an ekologiezh ! Ret eo ober bord ar werenn da zont a-rezed gorre an douar. Ha da c'holeiñ gant un deol evit diwall eus ar glav. Ha c'hoazh e teuio ar paourkaezh melc'hed ha maligorned da glask an disglav eno !\nSetu me o valeañ a-hed Straed an Delenn er C'harter Latin. Tremen a ran e-biou ur pred-ti Grés, «Santorini» e anv. Emañ ur paotr e-tal an nor o klask pakañ an douristed ha kas anezho d'an diabarzh. Lavaret en doa un dra bennak e Saozneg d'an dud dirakon. «Buon Giorno» emezañ din-me. Evit gwir on heñvel ouzh un tourist gant ma sac'h-kein ha ma benveg-luc'hskeudennoù ouzh ma bruched. A-du 'rall e vezan e kroc'henn un tourist pa bourmenan.\nDont a ran war ma c'hil ha tostaat outañ : "Breton on" emezon-me e brezhoneg.\n"A ! Breton oc'h !" emezañ ... bon ... e galleg evel-just "Ha me o vezañ graet un Italian ganeoc'h ! Ho tigarez !"\n"Ne vern" emezon " Karet a ran an Italianed ... hag ar C'hresianed ivez"\nSklerijenn ha mousc'hoarzh war zremm paotr an nor : "kenavo ! ra vo brav ho tevezh !"\nDaoust hag e pep micher ez eus an den ezhomm eus perzhioù mat ?\n27/02/2006 dans istoriouigoù tavarn ... pe ar seurt-se | Lien permanent | Commentaires (0)\nEmaon o paouez lenn «Troioù kamm Alanig al louarn» gant Jakez Riou. Dispar al levr hag ar skrivagner ! Startijenn ha lusk e-leizh. Amzer kollet ebet etre an darvoudoù a zeu an eil da heul egile prim ha prim, evel en ur film amerikan. Me zo sur e c'hellfer sevel ur pezh tresadennoù bev eus ar c'hentañ gant ar senario-se ! Bon ... anzaviñ a ran : n'on ket ur mailh war an tresadennoù bev\nFentus an istor, kriz ivez a-wechoù. Kemmesk eo tro spered Alanig. E familh a gar, alioù mat a ro d'e roue, leal d'e vignoned eo. Hag eñ da gemer plijadur gant e droioù kamm ha da vezañ didruez e-keñver e enebourien betek re. Setu un istor diwar-benn "c'hoari ar galloud" evit ar re deuet d'o oad. Klask a ran gouzout hag eo da erbediñ d'ar vugale ivez. Kinek ar bed zo taolennet ... pe wirvoudel ken plaen ha tra ?\nHervez Favereau, ar brezel an hini eo en doa lakaet Jakez Riou, gazet anezhañ , da zroukweler\n25/02/2006 dans levrioù | Lien permanent | Commentaires (1)\nkaozeadegoù eo ar marc'hadoù\nGortoz a ra da vezañ troet e Brezhoneg\n03/02/2006 dans cheñchamant a deu er bed | Lien permanent | Commentaires (0)\nAr c'hwenenn suc'h he fri\nAr c'hwenenn a lenner war bannell an davarn-se en Oriant.\nPa oan bugel, ma 'm eus soñj mat, e veze graet «ar c'hwenenn suc'h he fri (la puce qui renifle)» eus al lec'h-se. Un arsav-bus a oa eno war hent da draezhennoù Larmor.\nFentus ha kevrinus e kaven al lavaradenn-se pa oan bugel. Klask a ran gouzout eus pelec'h e c'hellfe dont. Dipitet an tamm ac'hanon ne suc'hell ket ar c'hwenenn ken. Un deiz a vo emichañs e vo gwerzhet an davarn. Marteze e vo lakaet un anv all warni. Setu echu gant un tamm barzhoniezh.\nAet kuit an anv ijinet gant ar bobl. Ne chomo nemet hini lakaet gant ar Stad (respet d'ar stourmerien gozh).\nGwechall e oa ur gelaouenn, «Gwirvoudoù» (Réalités) hec'h anv. E bep niverenn, e veze ul luc'hskeudenn gant an titl :«tremenet ar faltazi gant ar gwirvoud».\n03/02/2006 dans istoriouigoù tavarn ... pe ar seurt-se | Lien permanent | Commentaires (1)


Pajenn:Herri - Skrituriou sakr - Exod, 1861.djvu/44 - Wikimammenn\nPajenn:Herri - Skrituriou sakr - Exod, 1861.djvu/44\nzho : Pec’het am euz enep ann Aotrou hag enn hoc’h enep-hu.\n17. Mes pardonit d’in va fec’hed ar veach-ma c’hoaz, ha pedit ann Aotrou ho Toue, evit ma lammo divar-n-oun ar voalen-ma ker goaz hag ar maro.\n18. Ha Moïzes o veza eat kuit a zirag Pharaon, a bedaz ann Aotrou.\n19. Pihini a lekeaz eunn avel kre meurbed da c’houeza euz a du ar c’huz-heol, hag a skubaz gant-han ar c’helleien-raden hag ho zaolaz ebarz ar mor ruz ; ne choumaz ket unan zoken e holl ran-vroiou ann Ejipt.\n20. Hag ann Aotrou a galedaz kaloun Pharaon, ha ne lezaz ket bugale Israël da vont kuit.\n21. Hoghen ann Aotrou a lavaraz da Voïzes : Astennit ho tourn etrezeg ann Envou, evit ma vezo ann devalijen var zouar ann Ejipt, hag eunn devalijen ken teo, ma vezo gallet touch out-hi gant ann daouarn.\n22. Ha Moïzes a astennaz he zourn etrezeg ann Env, hag eunn devalijen spountuz a c’holoaz holl zouar ann Ejipt epad tri devez.\n23. Den na velaz he vreur, ha na finvaz euz al leac’h ma edo pa goumansaz ann devalded ; mes e kement leac’h ma oa bugale Israël o choum, ar sklerijen a bare.\n24. Neuze Pharaon a c’halvaz Moïzes hag Aaron, hag a lavaraz d’ezho : It, grit ho sakrifis d’ann Aotrou. Ra choumo hepken er ghear ho tenved hag ho chatal ; ho pugale vihan a hell mont ganeoc’h.\n25. Moïzes a lavaraz : rei a reot ivez d’eomp al loened a lazer hag ann traou all a zever en enor da Zoue, evit ma ho c’hennighimp e zakrifis d’ann Aotrou hon Doue.\n26. Hon tropellou holl a ielo gan-eomp ; ne choumo\nAdtapet diwar « https://br.wikisource.org/w/index.php?title=Pajenn:Herri_-_Skrituriou_sakr_-_Exod,_1861.djvu/44&oldid=114966 »\nKemmoù diwezhañ degaset d'ar bajenn-mañ d'an 5 Ebr 2018, da 17:34.


Logo ar film Friday the 13th\nFriday the 13th: The Game zo ur c'hoari video spont dreistbevañ sevenet gant ar studio IllFonic, hag embannet gant Gun Media. Diazezet eo ar c'hoari a-ziwar ar frañchiz spont Friday the 13th. Embannet eo bet d'ar 26 a viz Mae 2017 dre ar stumm niverennel ha d'an 13 a viz Here 2017 gant ar stumm boest war ar savennoù Microsoft Windows, PlayStation 4, hag Xbox One. Ur stumm war an Nintendo Switch a zo bet embannet d'an 13 a viz Eost 2019.\nAr c'hoari video a zo unan liesc'hoarier gant seizh ambrouger eus Kamp Crystal Lake o stourm a-enep ur c'hoarier all hag a c'hoari ar muntrer a steudad Jason Voorhees. Damzigor eo bed ar c'hoari ha reiñ a ra an tu d'ar c'hoarierien da furchal al lec'hioù.\nLec'hienn ofisiel ar c'hoari\nAdtapet diwar « https://br.wikipedia.org/w/index.php?title=Friday_the_13th:_The_Game&oldid=1845987 »\nC'hoarioù video spont\nC'hoarioù video dreistbevañ\nKemmoù diwezhañ degaset d'ar bajenn-mañ d'an 23 Gwe 2019, da 15:39.